ciscoriordan/open-greek-corpus-annotations huggingface dataset:
xenophon-history.anabasis 1.8.28
Ἀρταπάτης δʼ ὁ πιστότατος αὐτῷ τῶν σκηπτούχων θεράπων λέγεται , ἐπειδὴ πεπτωκότα εἶδε Κῦρον , καταπηδήσας ἀπὸ τοῦ ἵππου περιπεσεῖν αὐτῷ .
Lemmas: Ἀρταπάτης δέ ὁ πιστός αὐτός ὁ σκηπτοῦχος θεράπων λέγω , ἐπειδή πίπτω ὁράω Κῦρος , καταπηδάω ἀπό ὁ ἵππος περιπίπτω αὐτός .
xenophon-history.anabasis 1.8.29
καὶ οἱ μέν φασι βασιλέα κελεῦσαί τινα ἐπισφάξαι αὐτὸν Κύρῳ , οἱ δʼ ἑαυτὸν ἐπισφάξασθαι σπασάμενον τὸν ἀκινάκην · εἶχε γὰρ χρυσοῦν · καὶ στρεπτὸν δʼ ἐφόρει καὶ ψέλια καὶ τἆλλα ὥσπερ οἱ ἄριστοι Περσῶν · ἐτετίμητο γὰρ ὑπὸ Κύρου διʼ εὔνοιάν τε καὶ πιστότητα .
Lemmas: καί ὁ μέν φημί βασιλεύς κελεύω τις ἐπισφάζω αὐτός Κῦρος , ὁ δέ ἑαυτοῦ ἐπισφάζω σπάω ὁ ἀκινάκης · ἔχω γάρ χρύσεος · καί στρεπτός δέ φορέω καί ψέλιον καί ἄλλος ὥσπερ ὁ ἀγαθός Πέρσης · τιμάω γάρ ὑπό Κῦρος διά εὔνοια τε καί πιστότης .
xenophon-history.anabasis 1.9.1
Κῦρος μὲν οὖν οὕτως ἐτελεύτησεν , ἀνὴρ ὢν Περσῶν τῶν μετὰ Κῦρον τὸν ἀρχαῖον γενομένων βασιλικώτατός τε καὶ ἄρχειν ἀξιώτατος , ὡς παρὰ πάντων ὁμολογεῖται τῶν Κύρου δοκούντων ἐν πείρᾳ γενέσθαι .
Lemmas: Κῦρος μέν οὖν οὕτως τελευτάω , ἀνήρ εἰμί Πέρσης ὁ μετά Κῦρος ὁ ἀρχαῖος γίγνομαι βασιλικός τε καί ἄρχω ἄξιος , ὡς παρά πᾶς ὁμολογέω ὁ Κῦρος δοκέω ἐν πεῖρα γίγνομαι .
xenophon-history.anabasis 1.9.2
πρῶτον μὲν γὰρ ἔτι παῖς ὤν , ὅτʼ ἐπαιδεύετο καὶ σὺν τῷ ἀδελφῷ καὶ σὺν τοῖς ἄλλοις παισί , πάντων πάντα κράτιστος ἐνομίζετο .
Lemmas: πρῶτος μέν γάρ ἔτι παῖς εἰμί , ὅτε παιδεύω καί σύν ὁ ἀδελφός καί σύν ὁ ἄλλος παῖς , πᾶς πᾶς κρατύς νομίζω .
xenophon-history.anabasis 1.9.3
πάντες γὰρ οἱ τῶν ἀρίστων Περσῶν παῖδες ἐπὶ ταῖς βασιλέως θύραις παιδεύονται · ἔνθα πολλὴν μὲν σωφροσύνην καταμάθοι ἄν τις , αἰσχρὸν δʼ οὐδὲν οὔτʼ ἀκοῦσαι οὔτʼ ἰδεῖν ἔστι .
Lemmas: πᾶς γάρ ὁ ὁ ἀγαθός Πέρσης παῖς ἐπί ὁ βασιλεύς θύρα παιδεύω · ἔνθα πολύς μέν σωφροσύνη καταμανθάνω ἄν τις , αἰσχρός δέ οὐδείς οὔτε ἀκούω οὔτε ὁράω εἰμί .
xenophon-history.anabasis 1.9.4
θεῶνται δʼ οἱ παῖδες καὶ τιμωμένους ὑπὸ βασιλέως καὶ ἀκούουσι , καὶ ἄλλους ἀτιμαζομένους · ὥστε εὐθὺς παῖδες ὄντες μανθάνουσιν ἄρχειν τε καὶ ἄρχεσθαι .
Lemmas: θεάομαι δέ ὁ παῖς καί τιμάω ὑπό βασιλεύς καί ἀκούω , καί ἄλλος ἀτιμάζω · ὥστε εὐθύς παῖς εἰμί μανθάνω ἄρχω τε καί ἄρχω .
xenophon-history.anabasis 1.9.5
ἔνθα Κῦρος αἰδημονέστατος μὲν πρῶτον τῶν ἡλικιωτῶν ἐδόκει εἶναι , τοῖς τε πρεσβυτέροις καὶ τῶν ἑαυτοῦ ὑποδεεστέρων μᾶλλον πείθεσθαι , ἔπειτα δὲ φιλιππότατος καὶ τοῖς ἵπποις ἄριστα χρῆσθαι · ἔκρινον δʼ αὐτὸν καὶ τῶν εἰς τὸν πόλεμον ἔργων , τοξικῆς τε καὶ ἀκοντίσεως , φιλομαθέστατον εἶναι καὶ μελετηρότατον .
Lemmas: ἔνθα Κῦρος αἰδήμων μέν πρῶτος ὁ ἡλικιώτης δοκέω εἰμί , ὁ τε πρέσβυς καί ὁ ἑαυτοῦ ὑποδεής μάλα πείθω , ἔπειτα δέ φίλιππος καί ὁ ἵππος ἀγαθός χράω · κρίνω δέ αὐτός καί ὁ εἰς ὁ πόλεμος ἔργον , τοξικός τε καί ἀκόντισις , φιλομαθής εἰμί καί μελετηρός .
xenophon-history.anabasis 1.9.6
ἐπεὶ δὲ τῇ ἡλικίᾳ ἔπρεπε , καὶ φιλοθηρότατος ἦν καὶ πρὸς τὰ θηρία μέντοι φιλοκινδυνότατος . καὶ ἄρκτον ποτὲ ἐπιφερομένην οὐκ ἔτρεσεν , ἀλλὰ συμπεσὼν κατεσπάσθη ἀπὸ τοῦ ἵππου , καὶ τὰ μὲν ἔπαθεν , ὧν καὶ τὰς ὠτειλὰς εἶχεν , τέλος δὲ κατέκανε · καὶ τὸν πρῶτον μέντοι βοηθήσαντα πολλοῖς μακαριστὸν ἐποίησεν .
Lemmas: ἐπεί δέ ὁ ἡλικία πρέπω , καί φιλόθηρος εἰμί καί πρός ὁ θηρίον μέντοι φιλοκίνδυνος . καί ἄρκτος ποτέ ἐπιφέρω οὐ τρέω , ἀλλά συμπίπτω κατασπάω ἀπό ὁ ἵππος , καί ὁ μέν πάσχω , ὅς καί ὁ ὠτειλή ἔχω , τέλος δέ κατακαίνω · καί ὁ πρῶτος μέντοι βοηθέω πολύς μακαριστός ποιέω .
xenophon-history.anabasis 1.9.7
ἐπεὶ δὲ κατεπέμφθη ὑπὸ τοῦ πατρὸς σατράπης Λυδίας τε καὶ Φρυγίας τῆς μεγάλης καὶ Καππαδοκίας , στρατηγὸς δὲ καὶ πάντων ἀπεδείχθη οἷς καθήκει εἰς Καστωλοῦ πεδίον ἁθροίζεσθαι , πρῶτον μὲν ἐπέδειξεν αὑτόν , ὅτι περὶ πλείστου ποιοῖτο , εἴ τῳ σπείσαιτο καὶ εἴ τῳ συνθοῖτο καὶ εἴ τῳ ὑπόσχοιτό τι , μηδὲν ψεύδεσθαι .
Lemmas: ἐπεί δέ καταπέμπω ὑπό ὁ πατήρ σατράπης Λυδία τε καί Φρυγία ὁ μέγας καί Καππαδοκία , στρατηγός δέ καί πᾶς ἀποδείκνυμι ὅς καθήκω εἰς Καστωλός πεδίον ἀθροίζω , πρῶτος μέν ἐπιδείκνυμι ἑαυτοῦ , ὅτι περί πολύς ποιέω , εἰ τις σπένδω καί εἰ τις συνθέω καί εἰ τις ὑπισχνέομαι τις , μηδείς ψεύδω .
xenophon-history.anabasis 1.9.8
καὶ γὰρ οὖν ἐπίστευον μὲν αὐτῷ αἱ πόλεις ἐπιτρεπόμεναι , ἐπίστευον δʼ οἱ ἄνδρες · καὶ εἴ τις πολέμιος ἐγένετο , σπεισαμένου Κύρου ἐπίστευε μηδὲν ἂν παρὰ τὰς σπονδὰς παθεῖν .
Lemmas: καί γάρ οὖν πιστεύω μέν αὐτός ὁ πόλις ἐπιτρέπω , πιστεύω δέ ὁ ἀνήρ · καί εἰ τις πολέμιος γίγνομαι , σπένδω Κῦρος πιστεύω μηδείς ἄν παρά ὁ σπονδή πάσχω .
xenophon-history.anabasis 1.9.9
τοιγαροῦν ἐπεὶ Τισσαφέρνει ἐπολέμησε , πᾶσαι αἱ πόλεις ἑκοῦσαι Κῦρον εἵλοντο ἀντὶ Τισσαφέρνους πλὴν Μιλησίων · οὗτοι δὲ ὅτι οὐκ ἤθελε τοὺς φεύγοντας προέσθαι ἐφοβοῦντο αὐτόν .
Lemmas: τοιγαροῦν ἐπεί Τισσαφέρνης πολεμέω , πᾶς ὁ πόλις ἑκών Κῦρος αἱρέω ἀντί Τισσαφέρνης πλήν Μιλήσιος · οὗτος δέ ὅτι οὐ ἐθέλω ὁ φεύγω προίημι φοβέω αὐτός .
xenophon-history.anabasis 1.9.10
καὶ γὰρ ἔργῳ ἐπεδείκνυτο καὶ ἔλεγεν ὅτι οὐκ ἄν ποτε προοῖτο , ἐπεὶ ἅπαξ φίλος αὐτοῖς ἐγένετο , οὐδʼ εἰ ἔτι μὲν μείους γένοιντο , ἔτι δὲ κάκιον πράξειαν .
Lemmas: καί γάρ ἔργον ἐπιδείκνυμι καί λέγω ὅτι οὐ ἄν ποτέ προίημι , ἐπεί ἅπαξ φίλος αὐτός γίγνομαι , οὐδέ εἰ ἔτι μέν μείων γίγνομαι , ἔτι δέ κακός πράσσω .
xenophon-history.anabasis 1.9.11
φανερὸς δʼ ἦν καὶ εἴ τίς τι ἀγαθὸν ἢ κακὸν ποιήσειεν αὐτόν , νικᾶν πειρώμενος · καὶ εὐχὴν δέ τινες αὐτοῦ ἐξέφερον ὡς εὔχοιτο τοσοῦτον χρόνον ζῆν ἔστε νικῴη καὶ τοὺς εὖ καὶ κακῶς ποιοῦντας ἀλεξόμενος .
Lemmas: φανερός δέ εἰμί καί εἰ τις τις ἀγαθός ἤ κακός ποιέω αὐτός , νικάω πειράω · καί εὐχή δέ τις αὐτός ἐκφέρω ὡς εὔχομαι τοσοῦτος χρόνος ζάω ἔστε νικάω καί ὁ εὖ καί κακός ποιέω ἀλέξω .
xenophon-history.anabasis 1.9.12
καὶ γὰρ οὖν πλεῖστοι δὴ αὐτῷ ἑνί γε ἀνδρὶ τῶν ἐφʼ ἡμῶν ἐπεθύμησαν καὶ χρήματα καὶ πόλεις καὶ τὰ ἑαυτῶν σώματα προέσθαι .
Lemmas: καί γάρ οὖν πολύς δή αὐτός εἷς γε ἀνήρ ὁ ἐπί ἐγώ ἐπιθυμέω καί χρῆμα καί πόλις καί ὁ ἑαυτοῦ σῶμα προίημι .
xenophon-history.anabasis 1.9.13
οὐ μὲν δὴ οὐδὲ τοῦτʼ ἄν τις εἴποι , ὡς τοὺς κακούργους καὶ ἀδίκους εἴα καταγελᾶν , ἀλλὰ ἀφειδέστατα πάντων ἐτιμωρεῖτο · πολλάκις δʼ ἦν ἰδεῖν παρὰ τὰς στειβομένας ὁδοὺς καὶ ποδῶν καὶ χειρῶν καὶ ὀφθαλμῶν στερομένους ἀνθρώπους · ὥστʼ ἐν τῇ Κύρου ἀρχῇ ἐγένετο καὶ Ἕλληνι καὶ βαρβάρῳ μηδὲν ἀδικοῦντι ἀδεῶς πορεύεσθαι ὅπῃ τις ἤθελεν , ἔχοντι ὅ τι προχωροίη .
Lemmas: οὐ μέν δή οὐδέ οὗτος ἄν τις λέγω , ὡς ὁ κακοῦργος καί ἄδικος ἐάω καταγελάω , ἀλλά ἀφειδής πᾶς τιμωρέω · πολλάκις δέ εἰμί ὁράω παρά ὁ στείβω ὁδός καί πούς καί χείρ καί ὀφθαλμός στέρομαι ἄνθρωπος · ὥστε ἐν ὁ Κῦρος ἀρχή γίγνομαι καί Ἕλλην καί βάρβαρος μηδείς ἀδικέω ἀδεής πορεύω ὅπῃ τις ἐθέλω , ἔχω ὅς τις προχωρέω .
xenophon-history.anabasis 1.9.14
τούς γε μέντοι ἀγαθοὺς εἰς πόλεμον ὡμολόγητο διαφερόντως τιμᾶν . καὶ πρῶτον μὲν ἦν αὐτῷ πόλεμος πρὸς Πισίδας καὶ Μυσούς · στρατευόμενος οὖν καὶ αὐτὸς εἰς ταύτας τὰς χώρας , οὓς ἑώρα ἐθέλοντας κινδυνεύειν , τούτους καὶ ἄρχοντας ἐποίει ἧς κατεστρέφετο χώρας , ἔπειτα δὲ καὶ ἄλλοις δώροις ἐτίμα ·
Lemmas: ὁ γε μέντοι ἀγαθός εἰς πόλεμος ὁμολογέω διαφερόντως τιμάω . καί πρῶτος μέν εἰμί αὐτός πόλεμος πρός Πισίδης καί Μυσός · στρατεύω οὖν καί αὐτός εἰς οὗτος ὁ χώρα , ὅς ὁράω ἐθέλω κινδυνεύω , οὗτος καί ἄρχων ποιέω ὅς καταστρέφω χώρα , ἔπειτα δέ καί ἄλλος δῶρον τιμάω ·
xenophon-history.anabasis 1.9.15
ὥστε φαίνεσθαι τοὺς μὲν ἀγαθοὺς εὐδαιμονεστάτους , τοὺς δὲ κακοὺς δούλους τούτων ἀξιοῦσθαι εἶναι . τοιγαροῦν πολλὴ ἦν ἀφθονία αὐτῷ τῶν ἐθελόντων κινδυνεύειν , ὅπου τις οἴοιτο Κῦρον αἰσθήσεσθαι .
Lemmas: ὥστε φαίνω ὁ μέν ἀγαθός εὐδαίμων , ὁ δέ κακός δοῦλος οὗτος ἀξιόω εἰμί . τοιγαροῦν πολύς εἰμί ἀφθονία αὐτός ὁ ἐθέλω κινδυνεύω , ὅπου τις οἴομαι Κῦρος αἰσθάνομαι .
xenophon-history.anabasis 1.9.16
εἴς γε μὴν δικαιοσύνην εἴ τις φανερὸς γένοιτο ἐπιδείκνυσθαι βουλόμενος , περὶ παντὸς ἐποιεῖτο τούτους πλουσιωτέρους ποιεῖν τῶν ἐκ τοῦ ἀδίκου φιλοκερδούντων .
Lemmas: εἰς γε μήν δικαιοσύνη εἰ τις φανερός γίγνομαι ἐπιδείκνυμι βούλομαι , περί πᾶς ποιέω οὗτος πλούσιος ποιέω ὁ ἐκ ὁ ἄδικος φιλοκερδέω .
xenophon-history.anabasis 1.9.17
καὶ γὰρ οὖν ἄλλα τε πολλὰ δικαίως αὐτῷ διεχειρίζετο καὶ στρατεύματι ἀληθινῷ ἐχρήσατο . καὶ γὰρ στρατηγοὶ καὶ λοχαγοί , οἳ χρημάτων ἕνεκα πρὸς ἐκεῖνον ἔπλευσαν , ἔγνωσαν κερδαλεώτερον εἶναι Κύρῳ καλῶς πειθαρχεῖν ἢ τὸ κατὰ μῆνα κέρδος .
Lemmas: καί γάρ οὖν ἄλλος τε πολύς δίκαιος αὐτός διαχειρίζω καί στράτευμα ἀληθινός χράω . καί γάρ στρατηγός καί λοχαγός , ὅς χρῆμα ἕνεκα πρός ἐκεῖνος πλέω , γιγνώσκω κερδαλέος εἰμί Κῦρος καλός πειθαρχέω ἤ ὁ κατά μείς κέρδος .
xenophon-history.anabasis 1.9.18
ἀλλὰ μὴν εἴ τίς γέ τι αὐτῷ προστάξαντι καλῶς ὑπηρετήσειεν , οὐδενὶ πώποτε ἀχάριστον εἴασε τὴν προθυμίαν . τοιγαροῦν δὴ κράτιστοι ὑπηρέται παντὸς ἔργου Κύρῳ ἐλέχθησαν γενέσθαι .
Lemmas: ἀλλά μήν εἰ τις γε τις αὐτός προστάσσω καλός ὑπηρετέω , οὐδείς πώποτε ἀχάριστος ἐάω ὁ προθυμία . τοιγαροῦν δή κρατύς ὑπηρέτης πᾶς ἔργον Κῦρος λέγω γίγνομαι .
xenophon-history.anabasis 1.9.19
εἰ δέ τινα ὁρῴη δεινὸν ὄντα οἰκονόμον ἐκ τοῦ δικαίου καὶ κατασκευάζοντά τε ἧς ἄρχοι χώρας καὶ προσόδους ποιοῦντα , οὐδένα ἂν πώποτε ἀφείλετο , ἀλλʼ ἀεὶ πλείω προσεδίδου · ὥστε καὶ ἡδέως ἐπόνουν καὶ θαρραλέως ἐκτῶντο καὶ ὃ ἐπέπατο αὖ τις ἥκιστα Κῦρον ἔκρυπτεν · οὐ γὰρ φθονῶν τοῖς φανερῶς πλουτοῦσιν ἐφαίνετο , ἀλλὰ πειρώμενος χρῆσθαι τοῖς τῶν ἀποκρυπτομένων χρήμασι .
Lemmas: εἰ δέ τις ὁράω δεινός εἰμί οἰκονόμος ἐκ ὁ δίκαιος καί κατασκευάζω τε ὅς ἄρχω χώρα καί πρόσοδος ποιέω , οὐδείς ἄν πώποτε ἀφαιρέω , ἀλλά ἀεί πολύς προσδίδωμι · ὥστε καί ἡδύς πονέω καί θαρσαλέος κτάομαι καί ὅς πάομαι αὖ τις ἦκα Κῦρος κρύπτω · οὐ γάρ φθονέω ὁ φανερός πλουτέω φαίνω , ἀλλά πειράω χράω ὁ ὁ ἀποκρύπτω χρῆμα .
xenophon-history.anabasis 1.9.20
φίλους γε μήν , ὅσους ποιήσαιτο καὶ εὔνους γνοίη ὄντας καὶ ἱκανοὺς κρίνειε συνεργοὺς εἶναι ὅ τι τυγχάνει βουλόμενος κατεργάζεσθαι , ὁμολογεῖται πρὸς πάντων κράτιστος δὴ γενέσθαι θεραπεύειν .
Lemmas: φίλος γε μήν , ὅσος ποιέω καί εὔνους γιγνώσκω εἰμί καί ἱκανός κρίνω συνεργός εἰμί ὅς τις τυγχάνω βούλομαι κατεργάζομαι , ὁμολογέω πρός πᾶς κρατύς δή γίγνομαι θεραπεύω .
xenophon-history.anabasis 1.9.21
καὶ γὰρ αὐτὸ τοῦτο οὗπερ αὐτὸς ἕνεκα φίλων ᾤετο δεῖσθαι , ὡς συνεργοὺς ἔχοι , καὶ αὐτὸς ἐπειρᾶτο συνεργὸς τοῖς φίλοις κράτιστος εἶναι τούτου ὅτου αἰσθάνοιτο ἕκαστον ἐπιθυμοῦντα .
Lemmas: καί γάρ αὐτός οὗτος ὅς αὐτός ἕνεκα φίλος οἴομαι δέω , ὡς συνεργός ἔχω , καί αὐτός πειράω συνεργός ὁ φίλος κρατύς εἰμί οὗτος ὅστις αἰσθάνομαι ἕκαστος ἐπιθυμέω .
xenophon-history.anabasis 1.9.22
δῶρα δὲ πλεῖστα μὲν οἶμαι εἷς γε ἀνὴρ ἐλάμβανε διὰ πολλά · ταῦτα δὲ πάντων δὴ μάλιστα τοῖς φίλοις διεδίδου , πρὸς τοὺς τρόπους ἑκάστου σκοπῶν καὶ ὅτου μάλιστα ὁρῴη ἕκαστον δεόμενον .
Lemmas: δῶρον δέ πολύς μέν οἴομαι εἷς γε ἀνήρ λαμβάνω διά πολύς · οὗτος δέ πᾶς δή μάλα ὁ φίλος διαδίδωμι , πρός ὁ τρόπος ἕκαστος σκοπέω καί ὅστις μάλα ὁράω ἕκαστος δέω .
xenophon-history.anabasis 1.9.23
καὶ ὅσα τῷ σώματι αὐτοῦ πέμποι τις ἢ ὡς εἰς πόλεμον ἢ ὡς εἰς καλλωπισμόν , καὶ περὶ τούτων λέγειν αὐτὸν ἔφασαν ὅτι τὸ μὲν ἑαυτοῦ σῶμα οὐκ ἂν δύναιτο τούτοις πᾶσι κοσμηθῆναι , φίλους δὲ καλῶς κεκοσμημένους μέγιστον κόσμον ἀνδρὶ νομίζοι .
Lemmas: καί ὅσος ὁ σῶμα αὐτός πέμπω τις ἤ ὡς εἰς πόλεμος ἤ ὡς εἰς καλλωπισμός , καί περί οὗτος λέγω αὐτός φημί ὅτι ὁ μέν ἑαυτοῦ σῶμα οὐ ἄν δύναμαι οὗτος πᾶς κοσμέω , φίλος δέ καλός κοσμέω μέγας κόσμος ἀνήρ νομίζω .
xenophon-history.anabasis 1.9.24
καὶ τὸ μὲν τὰ μεγάλα νικᾶν τοὺς φίλους εὖ ποιοῦντα οὐδὲν θαυμαστόν , ἐπειδή γε καὶ δυνατώτερος ἦν · τὸ δὲ τῇ ἐπιμελείᾳ περιεῖναι τῶν φίλων καὶ τῷ προθυμεῖσθαι χαρίζεσθαι , ταῦτα ἔμοιγε μᾶλλον δοκεῖ ἀγαστὰ εἶναι .
Lemmas: καί ὁ μέν ὁ μέγας νικάω ὁ φίλος εὖ ποιέω οὐδείς θαυμαστός , ἐπειδή γε καί δυνατός εἰμί · ὁ δέ ὁ ἐπιμέλεια περίειμι ὁ φίλος καί ὁ προθυμέομαι χαρίζω , οὗτος ἐγώ μάλα δοκέω ἀγαστός εἰμί .
xenophon-history.anabasis 1.9.25
Κῦρος γὰρ ἔπεμπε βίκους οἴνου ἡμιδεεῖς πολλάκις ὁπότε πάνυ ἡδὺν λάβοι , λέγων ὅτι οὔπω δὴ πολλοῦ χρόνου τούτου ἡδίονι οἴνῳ ἐπιτύχοι · τοῦτον οὖν σοὶ ἔπεμψε καὶ δεῖταί σου τήμερον τοῦτον ἐκπιεῖν σὺν οἷς μάλιστα φιλεῖς .
Lemmas: Κῦρος γάρ πέμπω βῖκος οἶνος ἡμιδεής πολλάκις ὁπότε πάνυ ἡδύς λαμβάνω , λέγω ὅτι οὔπω δή πολύς χρόνος οὗτος ἡδύς οἶνος ἐπιτυγχάνω · οὗτος οὖν σύ πέμπω καί δέω σύ σήμερον οὗτος ἐκπίνω σύν ὅς μάλα φιλέω .
xenophon-history.anabasis 1.9.26
πολλάκις δὲ χῆνας ἡμιβρώτους ἔπεμπε καὶ ἄρτων ἡμίσεα καὶ ἄλλα τοιαῦτα , ἐπιλέγειν κελεύων τὸν φέροντα · τούτοις ἥσθη Κῦρος · βούλεται οὖν καὶ σὲ τούτων γεύσασθαι .
Lemmas: πολλάκις δέ χήν ἡμίβρωτος πέμπω καί ἄρτος ἥμισυς καί ἄλλος τοιοῦτος , ἐπιλέγω κελεύω ὁ φέρω · οὗτος ἥδομαι Κῦρος · βούλομαι οὖν καί σύ οὗτος γεύω .
xenophon-history.anabasis 1.9.27
ὅπου δὲ χιλὸς σπάνιος πάνυ εἴη , αὐτὸς δὲ δύναιτο παρασκευάσασθαι διὰ τὸ πολλοὺς ἔχειν ὑπηρέτας καὶ διὰ τὴν ἐπιμέλειαν , διαπέμπων ἐκέλευε τοὺς φίλους τοῖς τὰ ἑαυτῶν σώματα ἄγουσιν ἵπποις ἐμβάλλειν τοῦτον τὸν χιλόν , ὡς μὴ πεινῶντες τοὺς ἑαυτοῦ φίλους ἄγωσιν .
Lemmas: ὅπου δέ χιλός σπάνιος πάνυ εἰμί , αὐτός δέ δύναμαι παρασκευάζω διά ὁ πολύς ἔχω ὑπηρέτης καί διά ὁ ἐπιμέλεια , διαπέμπω κελεύω ὁ φίλος ὁ ὁ ἑαυτοῦ σῶμα ἄγω ἵππος ἐμβάλλω οὗτος ὁ χιλός , ὡς μή πεινάω ὁ ἑαυτοῦ φίλος ἄγω .
xenophon-history.anabasis 1.9.28
εἰ δὲ δή ποτε πορεύοιτο καὶ πλεῖστοι μέλλοιεν ὄψεσθαι , προσκαλῶν τοὺς φίλους ἐσπουδαιολογεῖτο , ὡς δηλοίη οὓς τιμᾷ . ὥστε ἐγὼ μέν γε , ἐξ ὧν ἀκούω , οὐδένα κρίνω ὑπὸ πλειόνων πεφιλῆσθαι οὔτε Ἑλλήνων οὔτε βαρβάρων .
Lemmas: εἰ δέ δή ποτέ πορεύω καί πολύς μέλλω ὁράω , προσκαλέω ὁ φίλος σπουδαιολογέω , ὡς δηλόω ὅς τιμάω . ὥστε ἐγώ μέν γε , ἐκ ὅς ἀκούω , οὐδείς κρίνω ὑπό πολύς φιλέω οὔτε Ἕλλην οὔτε βάρβαρος .
xenophon-history.anabasis 1.9.29
τεκμήριον δὲ τούτου καὶ τόδε . παρὰ μὲν Κύρου δούλου ὄντος οὐδεὶς ἀπῄει πρὸς βασιλέα , πλὴν Ὀρόντας ἐπεχείρησε · καὶ οὗτος δὴ ὃν ᾤετο πιστόν οἱ εἶναι ταχὺ αὐτὸν ηὗρε Κύρῳ φίλτερον ἢ ἑαυτῷ · παρὰ δὲ βασιλέως πολλοὶ πρὸς Κῦρον ἀπῆλθον , ἐπειδὴ πολέμιοι ἀλλήλοις ἐγένοντο , καὶ οὗτοι μέντοι οἱ μάλιστα ὑπʼ αὐτοῦ ἀγαπώμενοι , νομίζοντες παρὰ Κύρῳ ὄντες ἀγαθοὶ ἀξιωτέρας ἂν τιμῆς τυγχάνειν ἢ παρὰ βασιλεῖ .
Lemmas: τεκμήριον δέ οὗτος καί ὅδε . παρά μέν Κῦρος δοῦλος εἰμί οὐδείς ἀπέρχομαι πρός βασιλεύς , πλήν Ὀρόντης ἐπιχειρέω · καί οὗτος δή ὅς οἴομαι πιστός ἕ εἰμί ταχύς αὐτός εὑρίσκω Κῦρος φίλτερος ἤ ἑαυτοῦ · παρά δέ βασιλεύς πολύς πρός Κῦρος ἀπέρχομαι , ἐπειδή πολέμιος ἀλλήλων γίγνομαι , καί οὗτος μέντοι ὁ μάλα ὑπό αὐτός ἀγαπάω , νομίζω παρά Κῦρος εἰμί ἀγαθός ἄξιος ἄν τιμή τυγχάνω ἤ παρά βασιλεύς .
xenophon-history.anabasis 1.9.30
μέγα δὲ τεκμήριον καὶ τὸ ἐν τῇ τελευτῇ τοῦ βίου αὐτῷ γενόμενον ὅτι καὶ αὐτὸς ἦν ἀγαθὸς καὶ κρίνειν ὀρθῶς ἐδύνατο τοὺς πιστοὺς καὶ εὔνους καὶ βεβαίους .
Lemmas: μέγας δέ τεκμήριον καί ὁ ἐν ὁ τελευτή ὁ βίος αὐτός γίγνομαι ὅτι καί αὐτός εἰμί ἀγαθός καί κρίνω ὀρθός δύναμαι ὁ πιστός καί εὔνους καί βέβαιος .
xenophon-history.anabasis 1.9.31
ἀποθνῄσκοντος γὰρ αὐτοῦ πάντες οἱ περὶ αὐτὸν φίλοι καὶ συντράπεζοι ἀπέθανον μαχόμενοι ὑπὲρ Κύρου πλὴν Ἀριαίου · οὗτος δὲ τεταγμένος ἐτύγχανεν ἐπὶ τῷ εὐωνύμῳ τοῦ ἱππικοῦ ἄρχων · ὡς δʼ ᾔσθετο Κῦρον πεπτωκότα , ἔφυγεν ἔχων καὶ τὸ στράτευμα πᾶν οὗ ἡγεῖτο .
Lemmas: ἀποθνῄσκω γάρ αὐτός πᾶς ὁ περί αὐτός φίλος καί συντράπεζος ἀποθνῄσκω μάχομαι ὑπέρ Κῦρος πλήν Ἀριαῖος · οὗτος δέ τάσσω τυγχάνω ἐπί ὁ εὐώνυμος ὁ ἱππικόν ἄρχων · ὡς δέ αἰσθάνομαι Κῦρος πίπτω , φεύγω ἔχω καί ὁ στράτευμα πᾶς ὅς ἡγέομαι .
xenophon-history.anabasis 1.10.1
ἐνταῦθα δὴ Κύρου ἀποτέμνεται ἡ κεφαλὴ καὶ ἡ χεὶρ ἡ δεξιά . βασιλεὺς δὲ διώκων εἰσπίπτει εἰς τὸ Κύρειον στρατόπεδον · καὶ οἱ μὲν μετὰ Ἀριαίου οὐκέτι ἵστανται , ἀλλὰ φεύγουσι διὰ τοῦ αὑτῶν στρατοπέδου εἰς τὸν σταθμὸν ἔνθεν ὡρμῶντο · τέτταρες δʼ ἐλέγοντο παρασάγγαι εἶναι τῆς ὁδοῦ .
Lemmas: ἐνταῦθα δή Κῦρος ἀποτέμνω ὁ κεφαλή καί ὁ χείρ ὁ δεξιός . βασιλεύς δέ διώκω εἰσπίπτω εἰς ὁ Κύρειος στρατόπεδον · καί ὁ μέν μετά Ἀριαῖος οὐκέτι ἵστημι , ἀλλά φεύγω διά ὁ ἑαυτοῦ στρατόπεδον εἰς ὁ σταθμός ἔνθεν ὁρμάω · τέσσαρες δέ λέγω παρασάγγης εἰμί ὁ ὁδός .
xenophon-history.anabasis 1.10.2
βασιλεὺς δὲ καὶ οἱ σὺν αὐτῷ τά τε ἄλλα πολλὰ διαρπάζουσι καὶ τὴν Φωκαΐδα τὴν Κύρου παλλακίδα τὴν σοφὴν καὶ καλὴν λεγομένην εἶναι λαμβάνει .
Lemmas: βασιλεύς δέ καί ὁ σύν αὐτός ὁ τε ἄλλος πολύς διαρπάζω καί ὁ Φώκαια ὁ Κῦρος παλλακίς ὁ σοφός καί καλός λέγω εἰμί λαμβάνω .
xenophon-history.anabasis 1.10.3
ἡ δὲ Μιλησία ἡ νεωτέρα ληφθεῖσα ὑπὸ τῶν ἀμφὶ βασιλέα ἐκφεύγει γυμνὴ πρὸς τῶν Ἑλλήνων οἳ ἔτυχον ἐν τοῖς σκευοφόροις ὅπλα ἔχοντες καὶ ἀντιταχθέντες πολλοὺς μὲν τῶν ἁρπαζόντων ἀπέκτειναν , οἱ δὲ καὶ αὐτῶν ἀπέθανον · οὐ μὴν ἔφυγόν γε , ἀλλὰ καὶ ταύτην ἔσωσαν καὶ τἆλλα , ὁπόσα ἐντὸς αὐτῶν καὶ χρήματα καὶ ἄνθρωποι ἐγένοντο , πάντα ἔσωσαν .
Lemmas: ὁ δέ Μιλήσιος ὁ νέος λαμβάνω ὑπό ὁ ἀμφί βασιλεύς ἐκφεύγω γυμνός πρός ὁ Ἕλλην ὅς τυγχάνω ἐν ὁ σκευόφορος ὅπλον ἔχω καί ἀντιτάσσω πολύς μέν ὁ ἁρπάζω ἀποκτείνω , ὁ δέ καί αὐτός ἀποθνῄσκω · οὐ μήν φεύγω γε , ἀλλά καί οὗτος σῴζω καί ἄλλος , ὁπόσος ἐντός αὐτός καί χρῆμα καί ἄνθρωπος γίγνομαι , πᾶς σῴζω .
xenophon-history.anabasis 1.10.4
ἐνταῦθα διέσχον ἀλλήλων βασιλεύς τε καὶ οἱ Ἕλληνες ὡς τριάκοντα στάδια , οἱ μὲν διώκοντες τοὺς καθʼ αὑτοὺς ὡς πάντας νικῶντες , οἱ δʼ ἁρπάζοντες ὡς ἤδη πάντες νικῶντες .
Lemmas: ἐνταῦθα διέχω ἀλλήλων βασιλεύς τε καί ὁ Ἕλλην ὡς τριάκοντα στάδιον , ὁ μέν διώκω ὁ κατά ἑαυτοῦ ὡς πᾶς νικάω , ὁ δέ ἁρπάζω ὡς ἤδη πᾶς νικάω .
xenophon-history.anabasis 1.10.5
ἐπεὶ δʼ ᾔσθοντο οἱ μὲν Ἕλληνες ὅτι βασιλεὺς σὺν τῷ στρατεύματι ἐν τοῖς σκευοφόροις εἴη , βασιλεὺς δʼ αὖ ἤκουσε Τισσαφέρνους ὅτι οἱ Ἕλληνες νικῷεν τὸ καθʼ αὑτοὺς καὶ εἰς τὸ πρόσθεν οἴχονται διώκοντες , ἔνθα δὴ βασιλεὺς μὲν ἁθροίζει τε τοὺς ἑαυτοῦ καὶ συντάττεται , ὁ δὲ Κλέαρχος ἐβουλεύετο Πρόξενον καλέσας ( πλησιαίτατος γὰρ ἦν ) , εἰ πέμποιέν τινας ἢ πάντες ἴοιεν ἐπὶ τὸ στρατόπεδον ἀρήξοντες .
Lemmas: ἐπεί δέ αἰσθάνομαι ὁ μέν Ἕλλην ὅτι βασιλεύς σύν ὁ στράτευμα ἐν ὁ σκευόφορος εἰμί , βασιλεύς δέ αὖ ἀκούω Τισσαφέρνης ὅτι ὁ Ἕλλην νικάω ὁ κατά ἑαυτοῦ καί εἰς ὁ πρόσθεν οἴχομαι διώκω , ἔνθα δή βασιλεύς μέν ἀθροίζω τε ὁ ἑαυτοῦ καί συντάσσω , ὁ δέ Κλέαρχος βουλεύω Πρόξενος καλέω ( πλησίος γάρ εἰμί ) , εἰ πέμπω τις ἤ πᾶς ἔρχομαι ἐπί ὁ στρατόπεδον ἀρήγω .
xenophon-history.anabasis 1.10.6
ἐν τούτῳ καὶ βασιλεὺς δῆλος ἦν προσιὼν πάλιν , ὡς ἐδόκει , ὄπισθεν . καὶ οἱ μὲν Ἕλληνες στραφέντες παρεσκευάζοντο ὡς ταύτῃ προσιόντος καὶ δεξόμενοι , ὁ δὲ βασιλεὺς ταύτῃ μὲν οὐκ ἦγεν , ᾗ δὲ παρῆλθεν ἔξω τοῦ εὐωνύμου κέρατος ταύτῃ καὶ ἀπῆγεν , ἀναλαβὼν καὶ τοὺς ἐν τῇ μάχῃ πρὸς τοὺς Ἕλληνας αὐτομολήσαντας καὶ Τισσαφέρνην καὶ τοὺς σὺν αὐτῷ .
Lemmas: ἐν οὗτος καί βασιλεύς δῆλος εἰμί προσέρχομαι πάλιν , ὡς δοκέω , ὄπισθεν . καί ὁ μέν Ἕλλην στρέφω παρασκευάζω ὡς ταύτῃ προσέρχομαι καί δείκνυμι , ὁ δέ βασιλεύς ταύτῃ μέν οὐ ἄγω , ᾗ δέ παρέρχομαι ἔξω ὁ εὐώνυμος κέρας ταύτῃ καί ἀπάγω , ἀναλαμβάνω καί ὁ ἐν ὁ μάχη πρός ὁ Ἕλλην αὐτομολέω καί Τισσαφέρνης καί ὁ σύν αὐτός .
xenophon-history.anabasis 1.10.7
ὁ γὰρ Τισσαφέρνης ἐν τῇ πρώτῃ συνόδῳ οὐκ ἔφυγεν , ἀλλὰ διήλασε παρὰ τὸν ποταμὸν κατὰ τοὺς Ἕλληνας πελταστάς · διελαύνων δὲ κατέκανε μὲν οὐδένα , διαστάντες δʼ οἱ Ἕλληνες ἔπαιον καὶ ἠκόντιζον αὐτούς · Ἐπισθένης δὲ Ἀμφιπολίτης ἦρχε τῶν πελταστῶν καὶ ἐλέγετο φρόνιμος γενέσθαι .
Lemmas: ὁ γάρ Τισσαφέρνης ἐν ὁ πρῶτος σύνοδος οὐ φεύγω , ἀλλά διελαύνω παρά ὁ ποταμός κατά ὁ Ἕλλην πελταστής · διελαύνω δέ κατακαίνω μέν οὐδείς , διΐστημι δέ ὁ Ἕλλην παίω καί ἀκοντίζω αὐτός · Ἐπισθένης δέ Ἀμφιπολίτης ἄρχω ὁ πελταστής καί λέγω φρόνιμος γίγνομαι .
xenophon-history.anabasis 1.10.8
ὁ δʼ οὖν Τισσαφέρνης ὡς μεῖον ἔχων ἀπηλλάγη , πάλιν μὲν οὐκ ἀναστρέφει , εἰς δὲ τὸ στρατόπεδον ἀφικόμενος τὸ τῶν Ἑλλήνων ἐκεῖ συντυγχάνει βασιλεῖ , καὶ ὁμοῦ δὴ πάλιν συνταξάμενοι ἐπορεύοντο .
Lemmas: ὁ δέ οὖν Τισσαφέρνης ὡς μείων ἔχω ἀπαλλάσσω , πάλιν μέν οὐ ἀναστρέφω , εἰς δέ ὁ στρατόπεδον ἀφικνέομαι ὁ ὁ Ἕλλην ἐκεῖ συντυγχάνω βασιλεύς , καί ὁμοῦ δή πάλιν συντάσσω πορεύω .
xenophon-history.anabasis 1.10.9
ἐπεὶ δʼ ἦσαν κατὰ τὸ εὐώνυμον τῶν Ἑλλήνων κέρας , ἔδεισαν οἱ Ἕλληνες μὴ προσάγοιεν πρὸς τὸ κέρας καὶ περιπτύξαντες ἀμφοτέρωθεν αὐτοὺς κατακόψειαν · καὶ ἐδόκει αὐτοῖς ἀναπτύσσειν τὸ κέρας καὶ ποιήσασθαι ὄπισθεν τὸν ποταμόν .
Lemmas: ἐπεί δέ εἰμί κατά ὁ εὐώνυμος ὁ Ἕλλην κέρας , δείδω ὁ Ἕλλην μή προσάγω πρός ὁ κέρας καί περιπτύσσω ἀμφοτέρωθεν αὐτός κατακόπτω · καί δοκέω αὐτός ἀναπτύσσω ὁ κέρας καί ποιέω ὄπισθεν ὁ ποταμός .
xenophon-history.anabasis 1.10.10
ἐν ᾧ δὲ ταῦτα ἐβουλεύοντο , καὶ δὴ βασιλεὺς παραμειψάμενος εἰς τὸ αὐτὸ σχῆμα κατέστησεν ἀντίαν τὴν φάλαγγα ὥσπερ τὸ πρῶτον μαχούμενος συνῄει . ὡς δὲ εἶδον οἱ Ἕλληνες ἐγγύς τε ὄντας καὶ παρατεταγμένους , αὖθις παιανίσαντες ἐπῇσαν πολὺ ἔτι προθυμότερον ἢ τὸ πρόσθεν .
Lemmas: ἐν ὅς δέ οὗτος βουλεύω , καί δή βασιλεύς παραμείβω εἰς ὁ αὐτός σχῆμα καθίστημι ἀντίος ὁ φάλαγξ ὥσπερ ὁ πρῶτος μάχομαι συνέρχομαι . ὡς δέ ὁράω ὁ Ἕλλην ἐγγύς τε εἰμί καί παρατάσσω , αὖθις παιανίζω ἐπέρχομαι πολύς ἔτι πρόθυμος ἤ ὁ πρόσθεν .
xenophon-history.anabasis 1.10.11
οἱ δʼ αὖ βάρβαροι οὐκ ἐδέχοντο , ἀλλὰ ἐκ πλέονος ἢ τὸ πρόσθεν ἔφευγον ·
Lemmas: ὁ δέ αὖ βάρβαρος οὐ δέχομαι , ἀλλά ἐκ πολύς ἤ ὁ πρόσθεν φεύγω ·
xenophon-history.anabasis 1.10.12
οἱ δʼ ἐπεδίωκον μέχρι κώμης τινός · ἐνταῦθα δʼ ἔστησαν οἱ Ἕλληνες · ὑπὲρ γὰρ τῆς κώμης γήλοφος ἦν , ἐφʼ οὗ ἀνεστράφησαν οἱ ἀμφὶ βασιλέα , πεζοὶ μὲν οὐκέτι , τῶν δὲ ἱππέων ὁ λόφος ἐνεπλήσθη , ὥστε τὸ ποιούμενον μὴ γιγνώσκειν . καὶ τὸ βασίλειον σημεῖον ὁρᾶν ἔφασαν αἰετόν τινα χρυσοῦν ἐπὶ πέλτῃ ἐπὶ ξύλου ἀνατεταμένον .
Lemmas: ὁ δέ ἐπιδιώκω μέχρι κώμη τις · ἐνταῦθα δέ ἵστημι ὁ Ἕλλην · ὑπέρ γάρ ὁ κώμη γήλοφος εἰμί , ἐπί ὅς ἀναστρέφω ὁ ἀμφί βασιλεύς , πεζός μέν οὐκέτι , ὁ δέ ἱππεύς ὁ λόφος ἐμπίμπλημι , ὥστε ὁ ποιέω μή γιγνώσκω . καί ὁ βασίλειος σημεῖον ὁράω φημί ἀετός τις χρύσεος ἐπί πέλτη ἐπί ξύλον ἀνατείνω .
xenophon-history.anabasis 1.10.13
ἐπεὶ δὲ καὶ ἐνταῦθʼ ἐχώρουν οἱ Ἕλληνες , λείπουσι δὴ καὶ τὸν λόφον οἱ ἱππεῖς · οὐ μὴν ἔτι ἁθρόοι ἀλλʼ ἄλλοι ἄλλοθεν · ἐψιλοῦτο δʼ ὁ λόφος τῶν ἱππέων · τέλος δὲ καὶ πάντες ἀπεχώρησαν .
Lemmas: ἐπεί δέ καί ἐνταῦθα χωρέω ὁ Ἕλλην , λείπω δή καί ὁ λόφος ὁ ἱππεύς · οὐ μήν ἔτι ἀθρόος ἀλλά ἄλλος ἄλλοθεν · ψιλόω δέ ὁ λόφος ὁ ἱππεύς · τέλος δέ καί πᾶς ἀποχωρέω .
xenophon-history.anabasis 1.10.14
ὁ οὖν Κλέαρχος οὐκ ἀνεβίβαζεν ἐπὶ τὸν λόφον , ἀλλʼ ὑπʼ αὐτὸν στήσας τὸ στράτευμα πέμπει Λύκιον τὸν Συρακόσιον καὶ ἄλλον ἐπὶ τὸν λόφον καὶ κελεύει κατιδόντας τὰ ὑπὲρ τοῦ λόφου τί ἐστιν ἀπαγγεῖλαι .
Lemmas: ὁ οὖν Κλέαρχος οὐ ἀναβιβάζω ἐπί ὁ λόφος , ἀλλά ὑπό αὐτός ἵστημι ὁ στράτευμα πέμπω Λύκιος ὁ Συρακούσιος καί ἄλλος ἐπί ὁ λόφος καί κελεύω καθοράω ὁ ὑπέρ ὁ λόφος τίς εἰμί ἀπαγγέλλω .
xenophon-history.anabasis 1.10.15
καὶ ὁ Λύκιος ἤλασέ τε καὶ ἰδὼν ἀπαγγέλλει ὅτι φεύγουσιν ἀνὰ κράτος .
Lemmas: καί ὁ Λύκιος ἐλαύνω τε καί ὁράω ἀπαγγέλλω ὅτι φεύγω ἀνά κράτος .
xenophon-history.anabasis 1.10.16
σχεδὸν δʼ ὅτε ταῦτα ἦν καὶ ἥλιος ἐδύετο . ἐνταῦθα δʼ ἔστησαν οἱ Ἕλληνες καὶ θέμενοι τὰ ὅπλα ἀνεπαύοντο · καὶ ἅμα μὲν ἐθαύμαζον ὅτι οὐδαμοῦ Κῦρος φαίνοιτο οὐδʼ ἄλλος ἀπʼ αὐτοῦ οὐδεὶς παρῄει · οὐ γὰρ ᾔδεσαν αὐτὸν τεθνηκότα , ἀλλʼ εἴκαζον ἢ διώκοντα οἴχεσθαι ἢ καταληψόμενόν τι προεληλακέναι ·
Lemmas: σχεδόν δέ ὅτε οὗτος εἰμί καί ἥλιος δύω . ἐνταῦθα δέ ἵστημι ὁ Ἕλλην καί τίθημι ὁ ὅπλον ἀναπαύω · καί ἅμα μέν θαυμάζω ὅτι οὐδαμοῦ Κῦρος φαίνω οὐδέ ἄλλος ἀπό αὐτός οὐδείς παρέρχομαι · οὐ γάρ οἶδα αὐτός θνῄσκω , ἀλλά εἰκάζω ἤ διώκω οἴχομαι ἤ καταλαμβάνω τις προελαύνω ·
xenophon-history.anabasis 1.10.17
καὶ αὐτοὶ ἐβουλεύοντο εἰ αὐτοῦ μείναντες τὰ σκευοφόρα ἐνταῦθα ἄγοιντο ἢ ἀπίοιεν ἐπὶ τὸ στρατόπεδον . ἔδοξεν αὐτοῖς ἀπιέναι · καὶ ἀφικνοῦνται ἀμφὶ δορπηστὸν ἐπὶ τὰς σκηνάς .
Lemmas: καί αὐτός βουλεύω εἰ αὐτοῦ μένω ὁ σκευοφόρος ἐνταῦθα ἄγω ἤ ἀφίημι ἐπί ὁ στρατόπεδον . δοκέω αὐτός ἀπέρχομαι · καί ἀφικνέομαι ἀμφί δορπηστός ἐπί ὁ σκηνή .
xenophon-history.anabasis 1.10.18
ταύτης μὲν τῆς ἡμέρας τοῦτο τὸ τέλος ἐγένετο . καταλαμβάνουσι δὲ τῶν τε ἄλλων χρημάτων τὰ πλεῖστα διηρπασμένα καὶ εἴ τι σιτίον ἢ ποτὸν ἦν , καὶ τὰς ἁμάξας μεστὰς ἀλεύρων καὶ οἴνου , ἃς παρεσκευάσατο Κῦρος , ἵνα εἴ ποτε σφόδρα τὸ στράτευμα λάβοι ἔνδεια , διαδιδοίη τοῖς Ἕλλησιν ( ἦσαν δʼ αὗται τετρακόσιαι , ὡς ἐλέγοντο , ἅμαξαι ) , καὶ ταύτας τότε οἱ σὺν βασιλεῖ διήρπασαν .
Lemmas: οὗτος μέν ὁ ἡμέρα οὗτος ὁ τέλος γίγνομαι . καταλαμβάνω δέ ὁ τε ἄλλος χρῆμα ὁ πολύς διαρπάζω καί εἰ τις σιτίον ἤ ποτόν εἰμί , καί ὁ ἄμαξα μεστός ἄλευρον καί οἶνος , ὅς παρασκευάζω Κῦρος , ἵνα εἰ ποτέ σφόδρα ὁ στράτευμα λαμβάνω ἔνδεια , διαδίδωμι ὁ Ἕλλην ( εἰμί δέ οὗτος τετρακόσιοι , ὡς λέγω , ἄμαξα ) , καί οὗτος τότε ὁ σύν βασιλεύς διαρπάζω .
xenophon-history.anabasis 1.10.19
ὥστε ἄδειπνοι ἦσαν οἱ πλεῖστοι τῶν Ἑλλήνων · ἦσαν δὲ καὶ ἀνάριστοι · πρὶν γὰρ δὴ καταλῦσαι τὸ στράτευμα πρὸς ἄριστον βασιλεὺς ἐφάνη . ταύτην μὲν οὖν τὴν νύκτα οὕτω διεγένοντο .
Lemmas: ὥστε ἄδειπνος εἰμί ὁ πολύς ὁ Ἕλλην · εἰμί δέ καί ἀνάριστος · πρίν γάρ δή καταλύω ὁ στράτευμα πρός ἄριστον βασιλεύς φαίνω . οὗτος μέν οὖν ὁ νύξ οὕτως διαγίγνομαι .
xenophon-history.anabasis 2.1.2
ἅμα δὲ τῇ ἡμέρᾳ συνελθόντες οἱ στρατηγοὶ ἐθαύμαζον ὅτι Κῦρος οὔτε ἄλλον πέμπει σημανοῦντα ὅ τι χρὴ ποιεῖν οὔτε αὐτὸς φαίνοιτο . ἔδοξεν οὖν αὐτοῖς συσκευασαμένοις ἃ εἶχον καὶ ἐξοπλισαμένοις προϊέναι εἰς τὸ πρόσθεν , ἕως Κύρῳ συμμείξειαν .
Lemmas: ἅμα δέ ὁ ἡμέρα συνέρχομαι ὁ στρατηγός θαυμάζω ὅτι Κῦρος οὔτε ἄλλος πέμπω σημαίνω ὅς τις χρή ποιέω οὔτε αὐτός φαίνω . δοκέω οὖν αὐτός συσκευάζω ὅς ἔχω καί ἐξοπλίζω προέρχομαι εἰς ὁ πρόσθεν , ἕως Κῦρος συμμείγνυμι .
xenophon-history.anabasis 2.1.3
ἤδη δὲ ἐν ὁρμῇ ὄντων ἅμα ἡλίῳ ἀνέχοντι ἦλθε Προκλῆς ὁ Τευθρανίας ἄρχων , γεγονὼς ἀπὸ Δαμαράτου τοῦ Λάκωνος , καὶ Γλοῦς ὁ Ταμώ . οὗτοι ἔλεγον ὅτι Κῦρος μὲν τέθνηκεν , Ἀριαῖος δὲ πεφευγὼς ἐν τῷ σταθμῷ εἴη μετὰ τῶν ἄλλων βαρβάρων ὅθεν τῇ προτεραίᾳ ὡρμῶντο , καὶ λέγει ὅτι ταύτην μὲν τὴν ἡμέραν περιμένοιεν αὐτούς , εἰ μέλλοιεν ἥκειν , τῇ δὲ ἄλλῃ ἀπιέναι φαίη ἐπὶ Ἰωνίας , ὅθενπερ ἦλθε .
Lemmas: ἤδη δέ ἐν ὁρμή εἰμί ἅμα ἥλιος ἀνέχω ἔρχομαι Προκλῆς ὁ Τευθρανίη ἄρχων , γίγνομαι ἀπό Δαμάρατος ὁ Λάκων , καί Γλοῦς ὁ Ταμώς . οὗτος λέγω ὅτι Κῦρος μέν θνῄσκω , Ἀριαῖος δέ φεύγω ἐν ὁ σταθμός εἰμί μετά ὁ ἄλλος βάρβαρος ὅθεν ὁ προτεραῖος ὁρμάω , καί λέγω ὅτι οὗτος μέν ὁ ἡμέρα περιμένω αὐτός , εἰ μέλλω ἥκω , ὁ δέ ἄλλος ἀπέρχομαι φημί ἐπί Ἰωνία , ὅθεν ἔρχομαι .
xenophon-history.anabasis 2.1.4
ταῦτα ἀκούσαντες οἱ στρατηγοὶ καὶ οἱ ἄλλοι Ἕλληνες πυνθανόμενοι βαρέως ἔφερον . Κλέαρχος δὲ τάδε εἶπεν · ἀλλʼ ὤφελε μὲν Κῦρος ζῆν · ἐπεὶ δὲ τετελεύτηκεν , ἀπαγγέλλετε Ἀριαίῳ ὅτι ἡμεῖς νικῶμέν τε βασιλέα καί , ὡς ὁρᾶτε , οὐδεὶς ἔτι ἡμῖν μάχεται , καί , εἰ μὴ ὑμεῖς ἤλθετε , ἐπορευόμεθα ἂν ἐπὶ βασιλέα . ἐπαγγελλόμεθα δὲ Ἀριαίῳ , ἐὰν ἐνθάδε ἔλθῃ , εἰς τὸν θρόνον τὸν βασίλειον καθιεῖν αὐτόν · τῶν γὰρ μάχην νικώντων καὶ τὸ ἄρχειν ἐστί .
Lemmas: οὗτος ἀκούω ὁ στρατηγός καί ὁ ἄλλος Ἕλλην πυνθάνομαι βαρύς φέρω . Κλέαρχος δέ ὅδε λέγω · ἀλλά ὀφείλω μέν Κῦρος ζάω · ἐπεί δέ τελευτάω , ἀπαγγέλλω Ἀριαῖος ὅτι ἐγώ νικάω τε βασιλεύς καί , ὡς ὁράω , οὐδείς ἔτι ἐγώ μάχομαι , καί , εἰ μή σύ ἔρχομαι , πορεύω ἄν ἐπί βασιλεύς . ἐπαγγέλλω δέ Ἀριαῖος , ἐάν ἐνθάδε ἔρχομαι , εἰς ὁ θρόνος ὁ βασίλειος καθίζω αὐτός · ὁ γάρ μάχη νικάω καί ὁ ἄρχω εἰμί .
xenophon-history.anabasis 2.1.5
ταῦτα εἰπὼν ἀποστέλλει τοὺς ἀγγέλους καὶ σὺν αὐτοῖς Χειρίσοφον τὸν Λάκωνα καὶ Μένωνα τὸν Θετταλόν · καὶ γὰρ αὐτὸς Μένων ἐβούλετο · ἦν γὰρ φίλος καὶ ξένος Ἀριαίου .
Lemmas: οὗτος λέγω ἀποστέλλω ὁ ἄγγελος καί σύν αὐτός Χειρίσοφος ὁ Λάκων καί Μένων ὁ Θεσσαλός · καί γάρ αὐτός Μένων βούλομαι · εἰμί γάρ φίλος καί ξένος Ἀριαῖος .
xenophon-history.anabasis 2.1.6
οἱ μὲν ᾤχοντο , Κλέαρχος δὲ περιέμενε · τὸ δὲ στράτευμα ἐπορίζετο σῖτον , ὅπως ἐδύνατο , ἐκ τῶν ὑποζυγίων κόπτοντες τοὺς βοῦς καὶ ὄνους · ξύλοις δὲ ἐχρῶντο μικρὸν προϊόντες ἀπὸ τῆς φάλαγγος , οὗ ἡ μάχη ἐγένετο , τοῖς τε οἰστοῖς πολλοῖς οὖσιν , οὓς ἠνάγκαζον οἱ Ἕλληνες ἐκβάλλειν τοὺς αὐτομολοῦντας παρὰ βασιλέως , καὶ τοῖς γέρροις καὶ ταῖς ἀσπίσι ταῖς ξυλίναις ταῖς Αἰγυπτίαις · πολλαὶ δὲ καὶ πέλται καὶ ἅμαξαι ἦσαν φέρεσθαι ἔρημοι · οἷς πᾶσι χρώμενοι κρέα ἕψοντες ἤσθιον ἐκείνην τὴν ἡμέραν .
Lemmas: ὁ μέν οἴχομαι , Κλέαρχος δέ περιμένω · ὁ δέ στράτευμα πορίζω σῖτος , ὅπως δύναμαι , ἐκ ὁ ὑποζύγιον κόπτω ὁ βοῦς καί ὄνος · ξύλον δέ χράω μικρός προέρχομαι ἀπό ὁ φάλαγξ , οὗ ὁ μάχη γίγνομαι , ὁ τε ὀιστός πολύς εἰμί , ὅς ἀναγκάζω ὁ Ἕλλην ἐκβάλλω ὁ αὐτομολέω παρά βασιλεύς , καί ὁ γέρρον καί ὁ ἀσπίς ὁ ξύλινος ὁ Αἰγύπτιος · πολύς δέ καί πέλτης καί ἄμαξα εἰμί φέρω ἐρῆμος · ὅς πᾶς χράω κρέας ἕψω ἐσθίω ἐκεῖνος ὁ ἡμέρα .
xenophon-history.anabasis 2.1.7
καὶ ἤδη τε ἦν περὶ πλήθουσαν ἀγορὰν καὶ ἔρχονται παρὰ βασιλέως καὶ Τισσαφέρνους κήρυκες οἱ μὲν ἄλλοι βάρβαροι , ἦν δʼ αὐτῶν Φαλῖνος εἷς Ἕλλην , ὃς ἐτύγχανε παρὰ Τισσαφέρνει ὢν καὶ ἐντίμως ἔχων · καὶ γὰρ προσεποιεῖτο ἐπιστήμων εἶναι τῶν ἀμφὶ τάξεις τε καὶ ὁπλομαχίαν .
Lemmas: καί ἤδη τε εἰμί περί πλήθω ἀγορά καί ἔρχομαι παρά βασιλεύς καί Τισσαφέρνης κῆρυξ ὁ μέν ἄλλος βάρβαρος , εἰμί δέ αὐτός Φαλῖνος εἷς Ἕλλην , ὅς τυγχάνω παρά Τισσαφέρνης εἰμί καί ἔντιμος ἔχω · καί γάρ προσποιέω ἐπιστήμων εἰμί ὁ ἀμφί τάξις τε καί ὁπλομαχία .
xenophon-history.anabasis 2.1.8
οὗτοι δὲ προσελθόντες καὶ καλέσαντες τοὺς τῶν Ἑλλήνων ἄρχοντας λέγουσιν ὅτι βασιλεὺς κελεύει τοὺς Ἕλληνας , ἐπεὶ νικῶν τυγχάνει καὶ Κῦρον ἀπέκτονε , παραδόντας τὰ ὅπλα ἰόντας ἐπὶ βασιλέως θύρας εὑρίσκεσθαι ἄν τι δύνωνται ἀγαθόν .
Lemmas: οὗτος δέ προσέρχομαι καί καλέω ὁ ὁ Ἕλλην ἄρχων λέγω ὅτι βασιλεύς κελεύω ὁ Ἕλλην , ἐπεί νικάω τυγχάνω καί Κῦρος ἀποκτείνω , παραδίδωμι ὁ ὅπλον ἔρχομαι ἐπί βασιλεύς θύρα εὑρίσκω ἄν τις δύναμαι ἀγαθός .
xenophon-history.anabasis 2.1.9
ταῦτα μὲν εἶπον οἱ βασιλέως κήρυκες · οἱ δὲ Ἕλληνες βαρέως μὲν ἤκουσαν , ὅμως δὲ Κλέαρχος τοσοῦτον εἶπεν , ὅτι οὐ τῶν νικώντων εἴη τὰ ὅπλα παραδιδόναι · ἀλλʼ , ἔφη , ὑμεῖς μέν , ὦ ἄνδρες στρατηγοί , τούτοις ἀποκρίνασθε ὅ τι κάλλιστόν τε καὶ ἄριστον ἔχετε · ἐγὼ δὲ αὐτίκα ἥξω . ἐκάλεσε γάρ τις αὐτὸν τῶν ὑπηρετῶν , ὅπως ἴδοι τὰ ἱερὰ ἐξῃρημένα · ἔτυχε γὰρ θυόμενος .
Lemmas: οὗτος μέν λέγω ὁ βασιλεύς κῆρυξ · ὁ δέ Ἕλλην βαρύς μέν ἀκούω , ὅμως δέ Κλέαρχος τοσοῦτος λέγω , ὅτι οὐ ὁ νικάω εἰμί ὁ ὅπλον παραδίδωμι · ἀλλά , φημί , σύ μέν , ὦ ἀνήρ στρατηγός , οὗτος ἀποκρίνω ὅς τις καλός τε καί ἀγαθός ἔχω · ἐγώ δέ αὐτίκα ἥκω . καλέω γάρ τις αὐτός ὁ ὑπηρέτης , ὅπως ὁράω ὁ ἱερός ἐκλέγω · τυγχάνω γάρ θύω .
xenophon-history.anabasis 2.1.10
ἔνθα δὴ ἀπεκρίνατο Κλεάνωρ ὁ Ἀρκάς , πρεσβύτατος ὤν , ὅτι πρόσθεν ἂν ἀποθάνοιεν ἢ τὰ ὅπλα παραδοίησαν · Πρόξενος δὲ ὁ Θηβαῖος , ἀλλʼ ἐγώ , ἔφη , ὦ Φαλῖνε , θαυμάζω πότερα ὡς κρατῶν βασιλεὺς αἰτεῖ τὰ ὅπλα ἢ ὡς διὰ φιλίαν δῶρα . εἰ μὲν γὰρ ὡς κρατῶν , τί δεῖ αὐτὸν αἰτεῖν καὶ οὐ λαβεῖν ἐλθόντα ; εἰ δὲ πείσας βούλεται λαβεῖν , λεγέτω τί ἔσται τοῖς στρατιώταις , ἐὰν αὐτῷ ταῦτα χαρίσωνται .
Lemmas: ἔνθα δή ἀποκρίνω Κλεάνωρ ὁ Ἀρκάς , πρέσβυς εἰμί , ὅτι πρόσθεν ἄν ἀποθνῄσκω ἤ ὁ ὅπλον παραδίδωμι · Πρόξενος δέ ὁ Θηβαῖος , ἀλλά ἐγώ , φημί , ὦ Φαλῖνος , θαυμάζω πότερος ὡς κρατέω βασιλεύς αἰτέω ὁ ὅπλον ἤ ὡς διά φιλία δῶρον . εἰ μέν γάρ ὡς κρατέω , τίς δέω αὐτός αἰτέω καί οὐ λαμβάνω ἔρχομαι ; εἰ δέ πείθω βούλομαι λαμβάνω , λέγω τίς εἰμί ὁ στρατιώτης , ἐάν αὐτός οὗτος χαρίζω .
xenophon-history.anabasis 2.1.11
πρὸς ταῦτα Φαλῖνος εἶπε · βασιλεὺς νικᾶν ἡγεῖται , ἐπεὶ Κῦρον ἀπέκτεινε . τίς γὰρ αὐτῷ ἔστιν ὅστις τῆς ἀρχῆς ἀντιποιεῖται ; νομίζει δὲ καὶ ὑμᾶς ἑαυτοῦ εἶναι , ἔχων ἐν μέσῃ τῇ ἑαυτοῦ χώρᾳ καὶ ποταμῶν ἐντὸς ἀδιαβάτων καὶ πλῆθος ἀνθρώπων ἐφʼ ὑμᾶς δυνάμενος ἀγαγεῖν , ὅσον οὐδʼ εἰ παρέχοι ὑμῖν δύναισθε ἂν ἀποκτεῖναι .
Lemmas: πρός οὗτος Φαλῖνος λέγω · βασιλεύς νικάω ἡγέομαι , ἐπεί Κῦρος ἀποκτείνω . τίς γάρ αὐτός εἰμί ὅστις ὁ ἀρχή ἀντιποιέω ; νομίζω δέ καί σύ ἑαυτοῦ εἰμί , ἔχω ἐν μέσος ὁ ἑαυτοῦ χώρα καί ποταμός ἐντός ἀδιάβατος καί πλῆθος ἄνθρωπος ἐπί σύ δύναμαι ἄγω , ὅσος οὐδέ εἰ παρέχω σύ δύναμαι ἄν ἀποκτείνω .
xenophon-history.anabasis 2.1.12
μετὰ τοῦτον Θεόπομπος Ἀθηναῖος εἶπεν · ὦ Φαλῖνε , νῦν , ὡς σὺ ὁρᾷς , ἡμῖν οὐδὲν ἔστιν ἀγαθὸν ἄλλο εἰ μὴ ὅπλα καὶ ἀρετή . ὅπλα μὲν οὖν ἔχοντες οἰόμεθα ἂν καὶ τῇ ἀρετῇ χρῆσθαι , παραδόντες δʼ ἂν ταῦτα καὶ τῶν σωμάτων στερηθῆναι . μὴ οὖν οἴου τὰ μόνα ἀγαθὰ ἡμῖν ὄντα ὑμῖν παραδώσειν , ἀλλὰ σὺν τούτοις καὶ περὶ τῶν ὑμετέρων ἀγαθῶν μαχούμεθα .
Lemmas: μετά οὗτος Θεόπομπος Ἀθηναῖος λέγω · ὦ Φαλῖνος , νῦν , ὡς σύ ὁράω , ἐγώ οὐδείς εἰμί ἀγαθός ἄλλος εἰ μή ὅπλον καί ἀρετή . ὅπλον μέν οὖν ἔχω οἴομαι ἄν καί ὁ ἀρετή χράω , παραδίδωμι δέ ἄν οὗτος καί ὁ σῶμα στερέω . μή οὖν οἴομαι ὁ μόνος ἀγαθός ἐγώ εἰμί σύ παραδίδωμι , ἀλλά σύν οὗτος καί περί ὁ ὑμέτερος ἀγαθός μάχομαι .
xenophon-history.anabasis 2.1.13
ἀκούσας δὲ ταῦτα ὁ Φαλῖνος ἐγέλασε καὶ εἶπεν · ἀλλὰ φιλοσόφῳ μὲν ἔοικας , ὦ νεανίσκε , καὶ λέγεις οὐκ ἀχάριστα · ἴσθι μέντοι ἀνόητος ὤν , εἰ οἴει τὴν ὑμετέραν ἀρετὴν περιγενέσθαι ἂν τῆς βασιλέως δυνάμεως .
Lemmas: ἀκούω δέ οὗτος ὁ Φαλῖνος γελάω καί λέγω · ἀλλά φιλόσοφος μέν ἔοικα , ὦ νεανίσκος , καί λέγω οὐ ἀχάριστος · οἶδα μέντοι ἀνόητος εἰμί , εἰ οἴομαι ὁ ὑμέτερος ἀρετή περιγίγνομαι ἄν ὁ βασιλεύς δύναμις .
xenophon-history.anabasis 2.1.14
ἄλλους δέ τινας ἔφασαν λέγειν ὑπομαλακιζομένους , ὡς καὶ Κύρῳ πιστοὶ ἐγένοντο καὶ βασιλεῖ ἂν πολλοῦ ἄξιοι γένοιντο , εἰ βούλοιτο φίλος γενέσθαι · καὶ εἴτε ἄλλο τι θέλοι χρῆσθαι εἴτʼ ἐπʼ Αἴγυπτον στρατεύειν , συγκαταστρέψαιντʼ ἂν αὐτῷ .
Lemmas: ἄλλος δέ τις φημί λέγω ὑπομαλακίζομαι , ὡς καί Κῦρος πιστός γίγνομαι καί βασιλεύς ἄν πολύς ἄξιος γίγνομαι , εἰ βούλομαι φίλος γίγνομαι · καί εἴτε ἄλλος τις ἐθέλω χράω εἴτε ἐπί Αἴγυπτος στρατεύω , συγκαταστρέφω ἄν αὐτός .
xenophon-history.anabasis 2.1.15
ἐν τούτῳ Κλέαρχος ἧκε , καὶ ἠρώτησεν εἰ ἤδη ἀποκεκριμένοι εἶεν . Φαλῖνος δὲ ὑπολαβὼν εἶπεν · οὗτοι μέν , ὦ Κλέαρχε , ἄλλος ἄλλα λέγει ·
Lemmas: ἐν οὗτος Κλέαρχος ἵημι , καί ἐρωτάω εἰ ἤδη ἀποκρίνω εἰμί . Φαλῖνος δέ ὑπολαμβάνω λέγω · οὗτος μέν , ὦ Κλέαρχος , ἄλλος ἄλλος λέγω ·
xenophon-history.anabasis 2.1.16
σὺ δʼ ἡμῖν εἰπὲ τί λέγεις . ὁ δʼ εἶπεν · ἐγώ σε , ὦ Φαλῖνε , ἄσμενος ἑόρακα , οἶμαι δὲ καὶ οἱ ἄλλοι πάντες · σύ τε γὰρ Ἕλλην εἶ καὶ ἡμεῖς τοσοῦτοι ὄντες ὅσους σὺ ὁρᾷς · ἐν τοιούτοις δὲ ὄντες πράγμασι συμβουλευόμεθά σοι τί χρὴ ποιεῖν περὶ ὧν λέγεις .
Lemmas: σύ δέ ἐγώ λέγω τίς λέγω . ὁ δέ λέγω · ἐγώ σύ , ὦ Φαλῖνος , ἄσμενος ὁράω , οἴομαι δέ καί ὁ ἄλλος πᾶς · σύ τε γάρ Ἕλλην εἰμί καί ἐγώ τοσοῦτος εἰμί ὅσος σύ ὁράω · ἐν τοιοῦτος δέ εἰμί πρᾶγμα συμβουλεύω σύ τίς χρή ποιέω περί ὅς λέγω .
xenophon-history.anabasis 2.1.17
σὺ οὖν πρὸς θεῶν συμβούλευσον ἡμῖν ὅ τι σοι δοκεῖ κάλλιστον καὶ ἄριστον εἶναι , καὶ ὅ σοι τιμὴν οἴσει εἰς τὸν ἔπειτα χρόνον λεγόμενον , ὅτι Φαλῖνός ποτε πεμφθεὶς παρὰ βασιλέως κελεύσων τοὺς Ἕλληνας τὰ ὅπλα παραδοῦναι συμβουλευομένοις συνεβούλευσεν αὐτοῖς τάδε . οἶσθα δὲ ὅτι ἀνάγκη λέγεσθαι ἐν τῇ Ἑλλάδι ἃ ἂν συμβουλεύσῃς .
Lemmas: σύ οὖν πρός θεός συμβουλεύω ἐγώ ὅς τις σύ δοκέω καλός καί ἀγαθός εἰμί , καί ὅς σύ τιμή φέρω εἰς ὁ ἔπειτα χρόνος λέγω , ὅτι Φαλῖνος ποτέ πέμπω παρά βασιλεύς κελεύω ὁ Ἕλλην ὁ ὅπλον παραδίδωμι συμβουλεύω συμβουλεύω αὐτός ὅδε . οἶδα δέ ὅτι ἀνάγκη λέγω ἐν ὁ Ἑλλάς ὅς ἄν συμβουλεύω .
xenophon-history.anabasis 2.1.18
ὁ δὲ Κλέαρχος ταῦτα ὑπήγετο βουλόμενος καὶ αὐτὸν τὸν παρὰ βασιλέως πρεσβεύοντα συμβουλεῦσαι μὴ παραδοῦναι τὰ ὅπλα , ὅπως εὐέλπιδες μᾶλλον εἶεν οἱ Ἕλληνες . Φαλῖνος δὲ ὑποστρέψας παρὰ τὴν δόξαν αὐτοῦ εἶπεν ·
Lemmas: ὁ δέ Κλέαρχος οὗτος ὑπάγω βούλομαι καί αὐτός ὁ παρά βασιλεύς πρεσβεύω συμβουλεύω μή παραδίδωμι ὁ ὅπλον , ὅπως εὔελπις μάλα εἰμί ὁ Ἕλλην . Φαλῖνος δέ ὑποστρέφω παρά ὁ δόξα αὐτός λέγω ·
xenophon-history.anabasis 2.1.19
ἐγώ , εἰ μὲν τῶν μυρίων ἐλπίδων μία τις ὑμῖν ἐστι σωθῆναι πολεμοῦντας βασιλεῖ , συμβουλεύω μὴ παραδιδόναι τὰ ὅπλα · εἰ δέ τοι μηδεμία σωτηρίας ἐστὶν ἐλπὶς ἄκοντος βασιλέως , συμβουλεύω σῴζεσθαι ὑμῖν ὅπῃ δυνατόν .
Lemmas: ἐγώ , εἰ μέν ὁ μυρίος ἐλπίς εἷς τις σύ εἰμί σῴζω πολεμέω βασιλεύς , συμβουλεύω μή παραδίδωμι ὁ ὅπλον · εἰ δέ τοι μηδείς σωτηρία εἰμί ἐλπίς ἄκων βασιλεύς , συμβουλεύω σῴζω σύ ὅπῃ δυνατός .
xenophon-history.anabasis 2.1.20
Κλέαρχος δὲ πρὸς ταῦτα εἶπεν · ἀλλὰ ταῦτα μὲν δὴ σὺ λέγεις · παρʼ ἡμῶν δὲ ἀπάγγελλε τάδε , ὅτι ἡμεῖς οἰόμεθα , εἰ μὲν δέοι βασιλεῖ φίλους εἶναι , πλείονος ἂν ἄξιοι εἶναι φίλοι ἔχοντες τὰ ὅπλα ἢ παραδόντες ἄλλῳ , εἰ δὲ δέοι πολεμεῖν , ἄμεινον ἂν πολεμεῖν ἔχοντες τὰ ὅπλα ἢ ἄλλῳ παραδόντες .
Lemmas: Κλέαρχος δέ πρός οὗτος λέγω · ἀλλά οὗτος μέν δή σύ λέγω · παρά ἐγώ δέ ἀπαγγέλλω ὅδε , ὅτι ἐγώ οἴομαι , εἰ μέν δέω βασιλεύς φίλος εἰμί , πολύς ἄν ἄξιος εἰμί φίλος ἔχω ὁ ὅπλον ἤ παραδίδωμι ἄλλος , εἰ δέ δέω πολεμέω , ἀγαθός ἄν πολεμέω ἔχω ὁ ὅπλον ἤ ἄλλος παραδίδωμι .
xenophon-history.anabasis 2.1.21
ὁ δὲ Φαλῖνος εἶπε · ταῦτα μὲν δὴ ἀπαγγελοῦμεν · ἀλλὰ καὶ τάδε ὑμῖν εἰπεῖν ἐκέλευσε βασιλεύς , ὅτι μένουσι μὲν ὑμῖν αὐτοῦ σπονδαὶ εἴησαν , προϊοῦσι δὲ καὶ ἀπιοῦσι πόλεμος . εἴπατε οὖν καὶ περὶ τούτου πότερα μενεῖτε καὶ σπονδαί εἰσιν ἢ ὡς πολέμου ὄντος παρʼ ὑμῶν ἀπαγγελῶ .
Lemmas: ὁ δέ Φαλῖνος λέγω · οὗτος μέν δή ἀπαγγέλλω · ἀλλά καί ὅδε σύ λέγω κελεύω βασιλεύς , ὅτι μένω μέν σύ αὐτοῦ σπονδή εἰμί , προέρχομαι δέ καί ἀπέρχομαι πόλεμος . λέγω οὖν καί περί οὗτος πότερος μένω καί σπονδή εἰμί ἤ ὡς πόλεμος εἰμί παρά σύ ἀπαγγέλλω .
xenophon-history.anabasis 2.1.22
Κλέαρχος δʼ ἔλεξεν · ἀπάγγελλε τοίνυν καὶ περὶ τούτου ὅτι καὶ ἡμῖν ταὐτὰ δοκεῖ ἅπερ καὶ βασιλεῖ . τί οὖν ταῦτά ἐστιν ; ἔφη ὁ Φαλῖνος . ἀπεκρίνατο Κλέαρχος · ἢν μὲν μένωμεν , σπονδαί , ἀπιοῦσι δὲ καὶ προϊοῦσι πόλεμος .
Lemmas: Κλέαρχος δέ λέγω · ἀπαγγέλλω τοίνυν καί περί οὗτος ὅτι καί ἐγώ αὐτός δοκέω ὅς καί βασιλεύς . τίς οὖν οὗτος εἰμί ; φημί ὁ Φαλῖνος . ἀποκρίνω Κλέαρχος · ἐάν μέν μένω , σπονδή , ἀπέρχομαι δέ καί προέρχομαι πόλεμος .
xenophon-history.anabasis 2.1.23
ὁ δὲ πάλιν ἠρώτησε · σπονδὰς ἢ πόλεμον ἀπαγγελῶ ; Κλέαρχος δὲ ταὐτὰ πάλιν ἀπεκρίνατο · σπονδαὶ μὲν μένουσιν , ἀπιοῦσι δὲ καὶ προϊοῦσι πόλεμος . ὅ τι δὲ ποιήσοι οὐ διεσήμηνε .
Lemmas: ὁ δέ πάλιν ἐρωτάω · σπονδή ἤ πόλεμος ἀπαγγέλλω ; Κλέαρχος δέ αὐτός πάλιν ἀποκρίνω · σπονδή μέν μένω , ἀπέρχομαι δέ καί προέρχομαι πόλεμος . ὅς τις δέ ποιέω οὐ διασημαίνω .
xenophon-history.anabasis 2.2.1
Φαλῖνος μὲν δὴ ᾤχετο καὶ οἱ σὺν αὐτῷ . οἱ δὲ παρὰ Ἀριαίου ἧκον Προκλῆς καὶ Χειρίσοφος · Μένων δὲ αὐτοῦ ἔμενε παρὰ Ἀριαίῳ · οὗτοι δὲ ἔλεγον ὅτι πολλοὺς φαίη Ἀριαῖος εἶναι Πέρσας ἑαυτοῦ βελτίους , οὓς οὐκ ἂν ἀνασχέσθαι αὐτοῦ βασιλεύοντος · ἀλλʼ εἰ βούλεσθε συναπιέναι , ἥκειν ἤδη κελεύει τῆς νυκτός . εἰ δὲ μή , αὔριον πρῲ ἀπιέναι φησίν .
Lemmas: Φαλῖνος μέν δή οἴχομαι καί ὁ σύν αὐτός . ὁ δέ παρά Ἀριαῖος ἥκω Προκλῆς καί Χειρίσοφος · Μένων δέ αὐτοῦ μένω παρά Ἀριαῖος · οὗτος δέ λέγω ὅτι πολύς φημί Ἀριαῖος εἰμί Πέρσης ἑαυτοῦ ἀγαθός , ὅς οὐ ἄν ἀνέχω αὐτός βασιλεύω · ἀλλά εἰ βούλομαι σύναπειμι , ἥκω ἤδη κελεύω ὁ νύξ . εἰ δέ μή , αὔριον πρωΐ ἀπέρχομαι φημί .
xenophon-history.anabasis 2.2.2
ὁ δὲ Κλέαρχος εἶπεν · ἀλλʼ οὕτω χρὴ ποιεῖν · ἐὰν μὲν ἥκωμεν , ὥσπερ λέγετε · εἰ δὲ μή , πράττετε ὁποῖον ἄν τι ὑμῖν οἴησθε μάλιστα συμφέρειν . ὅ τι δὲ ποιήσοι οὐδὲ τούτοις εἶπε .
Lemmas: ὁ δέ Κλέαρχος λέγω · ἀλλά οὕτως χρή ποιέω · ἐάν μέν ἥκω , ὥσπερ λέγω · εἰ δέ μή , πράσσω ὁποῖος ἄν τις σύ οἴομαι μάλα συμφέρω . ὅς τις δέ ποιέω οὐδέ οὗτος λέγω .
xenophon-history.anabasis 2.2.3
μετὰ ταῦτα ἤδη ἡλίου δύνοντος συγκαλέσας στρατηγοὺς καὶ λοχαγοὺς ἔλεξε τοιάδε . ἐμοί , ὦ ἄνδρες , θυομένῳ ἰέναι ἐπὶ βασιλέα οὐκ ἐγίγνετο τὰ ἱερά . καὶ εἰκότως ἄρα οὐκ ἐγίγνετο · ὡς γὰρ ἐγὼ νῦν πυνθάνομαι , ἐν μέσῳ ἡμῶν καὶ βασιλέως ὁ Τίγρης ποταμός ἐστι ναυσίπορος , ὃν οὐκ ἂν δυναίμεθα ἄνευ πλοίων διαβῆναι · πλοῖα δὲ ἡμεῖς οὐκ ἔχομεν . οὐ μὲν δὴ αὐτοῦ γε μένειν οἷόν τε · τὰ γὰρ ἐπιτήδεια οὐκ ἔστιν ἔχειν · ἰέναι δὲ παρὰ τοὺς Κύρου φίλους πάνυ καλὰ ἡμῖν τὰ ἱερὰ ἦν .
Lemmas: μετά οὗτος ἤδη ἥλιος δύω συγκαλέω στρατηγός καί λοχαγός λέγω τοιόσδε . ἐγώ , ὦ ἀνήρ , θύω ἔρχομαι ἐπί βασιλεύς οὐ γίγνομαι ὁ ἱερόν . καί ἔοικα ἄρα οὐ γίγνομαι · ὡς γάρ ἐγώ νῦν πυνθάνομαι , ἐν μέσος ἐγώ καί βασιλεύς ὁ Τίγρης ποταμός εἰμί ναυσίπορος , ὅς οὐ ἄν δύναμαι ἄνευ πλοῖον διαβαίνω · πλοῖον δέ ἐγώ οὐ ἔχω . οὐ μέν δή αὐτοῦ γε μένω οἷος τε · ὁ γάρ ἐπιτήδειος οὐ εἰμί ἔχω · ἔρχομαι δέ παρά ὁ Κῦρος φίλος πάνυ καλός ἐγώ ὁ ἱερός εἰμί .
xenophon-history.anabasis 2.2.4
ὧδε οὖν χρὴ ποιεῖν · ἀπιόντας δειπνεῖν ὅ τι τις ἔχει · ἐπειδὰν δὲ σημήνῃ τῷ κέρατι ὡς ἀναπαύεσθαι , συσκευάζεσθε · ἐπειδὰν δὲ τὸ δεύτερον , ἀνατίθεσθε ἐπὶ τὰ ὑποζύγια · ἐπὶ δὲ τῷ τρίτῳ ἕπεσθε τῷ ἡγουμένῳ , τὰ μὲν ὑποζύγια ἔχοντες πρὸς τοῦ ποταμοῦ , τὰ δὲ ὅπλα ἔξω .
Lemmas: ὧδε οὖν χρή ποιέω · ἀπέρχομαι δειπνέω ὅς τις τις ἔχω · ἐπειδάν δέ σημαίνω ὁ κέρας ὡς ἀναπαύω , συσκευάζω · ἐπειδάν δέ ὁ δεύτερος , ἀνατίθημι ἐπί ὁ ὑποζύγιον · ἐπί δέ ὁ τρίτος ἕπομαι ὁ ἡγέομαι , ὁ μέν ὑποζύγιον ἔχω πρός ὁ ποταμός , ὁ δέ ὅπλον ἔξω .
xenophon-history.anabasis 2.2.5
ταῦτʼ ἀκούσαντες οἱ στρατηγοὶ καὶ λοχαγοὶ ἀπῆλθον καὶ ἐποίουν οὕτω . καὶ τὸ λοιπὸν ὁ μὲν ἦρχεν , οἱ δὲ ἐπείθοντο , οὐχ ἑλόμενοι , ἀλλὰ ὁρῶντες ὅτι μόνος ἐφρόνει οἷα δεῖ τὸν ἄρχοντα , οἱ δʼ ἄλλοι ἄπειροι ἦσαν .
Lemmas: οὗτος ἀκούω ὁ στρατηγός καί λοχαγός ἀπέρχομαι καί ποιέω οὕτως . καί ὁ λοιπός ὁ μέν ἄρχω , ὁ δέ πείθω , οὐ αἱρέω , ἀλλά ὁράω ὅτι μόνος φρονέω οἷος δέω ὁ ἄρχω , ὁ δέ ἄλλος ἄπειρος εἰμί .
xenophon-history.anabasis 2.2.7
ἐντεῦθεν ἐπεὶ σκότος ἐγένετο Μιλτοκύθης μὲν ὁ Θρᾷξ ἔχων τούς τε ἱππέας τοὺς μεθʼ ἑαυτοῦ εἰς τετταράκοντα καὶ τῶν πεζῶν Θρᾳκῶν ὡς τριακοσίους ηὐτομόλησε πρὸς βασιλέα .
Lemmas: ἐντεῦθεν ἐπεί σκότος γίγνομαι Μιλτοκύθης μέν ὁ Θρᾷξ ἔχω ὁ τε ἱππεύς ὁ μετά ἑαυτοῦ εἰς τεσσαράκοντα καί ὁ πεζός Θρᾷξ ὡς τριακόσιοι αὐτομολέω πρός βασιλεύς .
xenophon-history.anabasis 2.2.8
Κλέαρχος δὲ τοῖς ἄλλοις ἡγεῖτο κατὰ τὰ παρηγγελμένα , οἱ δʼ εἵποντο · καὶ ἀφικνοῦνται εἰς τὸν πρῶτον σταθμὸν παρʼ Ἀριαῖον καὶ τὴν ἐκείνου στρατιὰν ἀμφὶ μέσας νύκτας · καὶ ἐν τάξει θέμενοι τὰ ὅπλα συνῆλθον οἱ στρατηγοὶ καὶ λοχαγοὶ τῶν Ἑλλήνων παρʼ Ἀριαῖον · καὶ ὤμοσαν οἵ τε Ἕλληνες καὶ ὁ Ἀριαῖος καὶ τῶν σὺν αὐτῷ οἱ κράτιστοι μήτε προδώσειν ἀλλήλους σύμμαχοί τε ἔσεσθαι · οἱ δὲ βάρβαροι προσώμοσαν καὶ ἡγήσεσθαι ἀδόλως .
Lemmas: Κλέαρχος δέ ὁ ἄλλος ἡγέομαι κατά ὁ παραγγέλλω , ὁ δέ ἕπομαι · καί ἀφικνέομαι εἰς ὁ πρῶτος σταθμός παρά Ἀριαῖος καί ὁ ἐκεῖνος στρατιά ἀμφί μέσος νύξ · καί ἐν τάξις τίθημι ὁ ὅπλον συνέρχομαι ὁ στρατηγός καί λοχαγός ὁ Ἕλλην παρά Ἀριαῖος · καί ὄμνυμι ὁ τε Ἕλλην καί ὁ Ἀριαῖος καί ὁ σύν αὐτός ὁ κρατύς μήτε προδίδωμι ἀλλήλων σύμμαχος τε εἰμί · ὁ δέ βάρβαρος προσόμνυμι καί ἡγέομαι ἄδολος .
xenophon-history.anabasis 2.2.9
ταῦτα δʼ ὤμοσαν , σφάξαντες ταῦρον καὶ κάπρον καὶ κριὸν εἰς ἀσπίδα , οἱ μὲν Ἕλληνες βάπτοντες ξίφος , οἱ δὲ βάρβαροι λόγχην .
Lemmas: οὗτος δέ ὄμνυμι , σφάζω ταῦρος καί κάπρος καί κριός εἰς ἀσπίς , ὁ μέν Ἕλλην βάπτω ξίφος , ὁ δέ βάρβαρος λόγχη .
xenophon-history.anabasis 2.2.10
ἐπεὶ δὲ τὰ πιστὰ ἐγένετο , εἶπεν ὁ Κλέαρχος · ἄγε δή , ὦ Ἀριαῖε , ἐπείπερ ὁ αὐτὸς ὑμῖν στόλος ἐστὶ καὶ ἡμῖν , εἰπὲ τίνα γνώμην ἔχεις περὶ τῆς πορείας , πότερον ἄπιμεν ἥνπερ ἤλθομεν ἢ ἄλλην τινὰ ἐννενοηκέναι δοκεῖς ὁδὸν κρείττω .
Lemmas: ἐπεί δέ ὁ πιστός γίγνομαι , λέγω ὁ Κλέαρχος · ἄγω δή , ὦ Ἀριαῖος , ἐπεί ὁ αὐτός σύ στόλος εἰμί καί ἐγώ , λέγω τίς γνώμη ἔχω περί ὁ πορεία , πότερος ἀπέρχομαι ὅς ἔρχομαι ἤ ἄλλος τις ἐννοέω δοκέω ὁδός κρατύς .
xenophon-history.anabasis 2.2.11
ὁ δʼ εἶπεν · ἣν μὲν ἤλθομεν ἀπιόντες παντελῶς ἂν ὑπὸ λιμοῦ ἀπολοίμεθα · ὑπάρχει γὰρ νῦν ἡμῖν οὐδὲν τῶν ἐπιτηδείων . ἑπτακαίδεκα γὰρ σταθμῶν τῶν ἐγγυτάτω οὐδὲ δεῦρο ἰόντες ἐκ τῆς χώρας οὐδὲν εἴχομεν λαμβάνειν · ἔνθα δέ τι ἦν , ἡμεῖς διαπορευόμενοι κατεδαπανήσαμεν . νῦν δʼ ἐπινοοῦμεν πορεύεσθαι μακροτέραν μέν , τῶν δʼ ἐπιτηδείων οὐκ ἀπορήσομεν .
Lemmas: ὁ δέ λέγω · ὅς μέν ἔρχομαι ἀπέρχομαι παντελής ἄν ὑπό λιμός ἀπόλλυμι · ὑπάρχω γάρ νῦν ἐγώ οὐδείς ὁ ἐπιτήδειος . ἑπτακαίδεκα γάρ σταθμός ὁ ἐγγύς οὐδέ δεῦρο ἔρχομαι ἐκ ὁ χώρα οὐδείς ἔχω λαμβάνω · ἔνθα δέ τις εἰμί , ἐγώ διαπορεύω καταδαπανάω . νῦν δέ ἐπινοέω πορεύω μακρός μέν , ὁ δέ ἐπιτήδειος οὐ ἀπορέω .
xenophon-history.anabasis 2.2.12
πορευτέον δʼ ἡμῖν τοὺς πρώτους σταθμοὺς ὡς ἂν δυνώμεθα μακροτάτους , ἵνα ὡς πλεῖστον ἀποσπάσωμεν τοῦ βασιλικοῦ στρατεύματος · ἢν γὰρ ἅπαξ δύο ἢ τριῶν ἡμερῶν ὁδὸν ἀπόσχωμεν , οὐκέτι μὴ δύνηται βασιλεὺς ἡμᾶς καταλαβεῖν . ὀλίγῳ μὲν γὰρ στρατεύματι οὐ τολμήσει ἐφέπεσθαι · πολὺν δʼ ἔχων στόλον οὐ δυνήσεται ταχέως πορεύεσθαι · ἴσως δὲ καὶ τῶν ἐπιτηδείων σπανιεῖ . ταύτην , ἔφη , τὴν γνώμην ἔχω ἔγωγε .
Lemmas: πορεύω δέ ἐγώ ὁ πρῶτος σταθμός ὡς ἄν δύναμαι μακρός , ἵνα ὡς πολύς ἀποσπάω ὁ βασιλικός στράτευμα · ἐάν γάρ ἅπαξ δύο ἤ τρεῖς ἡμέρα ὁδός ἀπέχω , οὐκέτι μή δύναμαι βασιλεύς ἐγώ καταλαμβάνω . ὀλίγος μέν γάρ στράτευμα οὐ τολμάω ἐφέπω · πολύς δέ ἔχω στόλος οὐ δύναμαι ταχύς πορεύω · ἴσως δέ καί ὁ ἐπιτήδειος σπανίζω . οὗτος , φημί , ὁ γνώμη ἔχω ἐγώ .
xenophon-history.anabasis 2.2.13
ἦν δὲ αὕτη ἡ στρατηγία οὐδὲν ἄλλο δυναμένη ἢ ἀποδρᾶναι ἢ ἀποφυγεῖν · ἡ δὲ τύχη ἐστρατήγησε κάλλιον . ἐπεὶ γὰρ ἡμέρα ἐγένετο , ἐπορεύοντο ἐν δεξιᾷ ἔχοντες τὸν ἥλιον , λογιζόμενοι ἥξειν ἅμα ἡλίῳ δύνοντι εἰς κώμας τῆς Βαβυλωνίας χώρας · καὶ τοῦτο μὲν οὐκ ἐψεύσθησαν .
Lemmas: εἰμί δέ οὗτος ὁ στρατηγία οὐδείς ἄλλος δύναμαι ἤ ἀποδιδράσκω ἤ ἀποφεύγω · ὁ δέ τύχη στρατηγέω καλός . ἐπεί γάρ ἡμέρα γίγνομαι , πορεύω ἐν δεξιός ἔχω ὁ ἥλιος , λογίζομαι ἥκω ἅμα ἥλιος δύω εἰς κώμη ὁ Βαβυλώνιος χώρα · καί οὗτος μέν οὐ ψεύδω .
xenophon-history.anabasis 2.2.14
ἔτι δὲ ἀμφὶ δείλην ἔδοξαν πολεμίους ὁρᾶν ἱππέας · καὶ τῶν τε Ἑλλήνων οἳ μὴ ἔτυχον ἐν ταῖς τάξεσιν ὄντες εἰς τὰς τάξεις ἔθεον , καὶ Ἀριαῖος ( ἐτύγχανε γὰρ ἐφʼ ἁμάξης πορευόμενος διότι ἐτέτρωτο ) καταβὰς ἐθωρακίζετο καὶ οἱ σὺν αὐτῷ .
Lemmas: ἔτι δέ ἀμφί δείλη δοκέω πολέμιος ὁράω ἱππεύς · καί ὁ τε Ἕλλην ὅς μή τυγχάνω ἐν ὁ τάξις εἰμί εἰς ὁ τάξις θέω , καί Ἀριαῖος ( τυγχάνω γάρ ἐπί ἄμαξα πορεύω διότι τιτρώσκω ) καταβαίνω θωρακίζω καί ὁ σύν αὐτός .
xenophon-history.anabasis 2.2.15
ἐν ᾧ δὲ ὡπλίζοντο ἧκον λέγοντες οἱ προπεμφθέντες σκοποὶ ὅτι οὐχ ἱππεῖς εἰσιν , ἀλλʼ ὑποζύγια νέμοιντο . καὶ εὐθὺς ἔγνωσαν πάντες ὅτι ἐγγύς που ἐστρατοπεδεύετο βασιλεύς · καὶ γὰρ καπνὸς ἐφαίνετο ἐν κώμαις οὐ πρόσω .
Lemmas: ἐν ὅς δέ ὁπλίζω ἥκω λέγω ὁ προπέμπω σκοπός ὅτι οὐ ἱππεύς εἰμί , ἀλλά ὑποζύγιον νέμω . καί εὐθύς γιγνώσκω πᾶς ὅτι ἐγγύς που στρατοπεδεύω βασιλεύς · καί γάρ καπνός φαίνω ἐν κώμη οὐ πρόσω .
xenophon-history.anabasis 2.2.16
Κλέαρχος δὲ ἐπὶ μὲν τοὺς πολεμίους οὐκ ἦγεν · ᾔδει γὰρ καὶ ἀπειρηκότας τοὺς στρατιώτας καὶ ἀσίτους ὄντας · ἤδη δὲ καὶ ὀψὲ ἦν · οὐ μέντοι οὐδὲ ἀπέκλινε , φυλαττόμενος μὴ δοκοίη φεύγειν , ἀλλʼ εὐθύωρον ἄγων ἅμα τῷ ἡλίῳ δυομένῳ εἰς τὰς ἐγγυτάτω κώμας τοὺς πρώτους ἄγων κατεσκήνωσεν , ἐξ ὧν διήρπαστο ὑπὸ τοῦ βασιλικοῦ στρατεύματος καὶ αὐτὰ τὰ ἀπὸ τῶν οἰκιῶν ξύλα .
Lemmas: Κλέαρχος δέ ἐπί μέν ὁ πολέμιος οὐ ἄγω · οἶδα γάρ καί ἀπολέγω ὁ στρατιώτης καί ἄσιτος εἰμί · ἤδη δέ καί ὀψέ εἰμί · οὐ μέντοι οὐδέ ἀποκλίνω , φυλάσσω μή δοκέω φεύγω , ἀλλά εὐθύωρος ἄγω ἅμα ὁ ἥλιος δύω εἰς ὁ ἐγγύς κώμη ὁ πρῶτος ἄγω κατασκηνόω , ἐκ ὅς διαρπάζω ὑπό ὁ βασιλικός στράτευμα καί αὐτός ὁ ἀπό ὁ οἰκία ξύλον .
xenophon-history.anabasis 2.2.17
οἱ μὲν οὖν πρῶτοι ὅμως τρόπῳ τινὶ ἐστρατοπεδεύσαντο , οἱ δὲ ὕστεροι σκοταῖοι προσιόντες ὡς ἐτύγχανον ἕκαστοι ηὐλίζοντο , καὶ κραυγὴν πολλὴν ἐποίουν καλοῦντες ἀλλήλους , ὥστε καὶ τοὺς πολεμίους ἀκούειν · ὥστε οἱ μὲν ἐγγύτατα τῶν πολεμίων καὶ ἔφυγον ἐκ τῶν σκηνωμάτων .
Lemmas: ὁ μέν οὖν πρῶτος ὅμως τρόπος τις στρατοπεδεύω , ὁ δέ ὕστερος σκοταῖος προσέρχομαι ὡς τυγχάνω ἕκαστος αὐλίζομαι , καί κραυγή πολύς ποιέω καλέω ἀλλήλων , ὥστε καί ὁ πολέμιος ἀκούω · ὥστε ὁ μέν ἐγγύς ὁ πολέμιος καί φεύγω ἐκ ὁ σκήνωμα .
xenophon-history.anabasis 2.2.18
δῆλον δὲ τοῦτο τῇ ὑστεραίᾳ ἐγένετο · οὔτε γὰρ ὑποζύγιον ἔτʼ οὐδὲν ἐφάνη οὔτε στρατόπεδον οὔτε καπνὸς οὐδαμοῦ πλησίον . ἐξεπλάγη δέ , ὡς ἔοικε , καὶ βασιλεὺς τῇ ἐφόδῳ τοῦ στρατεύματος . ἐδήλωσε δὲ τοῦτο οἷς τῇ ὑστεραίᾳ ἔπραττε .
Lemmas: δῆλος δέ οὗτος ὁ ὑστεραῖος γίγνομαι · οὔτε γάρ ὑποζύγιον ἔτι οὐδείς φαίνω οὔτε στρατόπεδον οὔτε καπνός οὐδαμοῦ πλησίον . ἐκπλήσσω δέ , ὡς ἔοικα , καί βασιλεύς ὁ ἔφοδος ὁ στράτευμα . δηλόω δέ οὗτος ὅς ὁ ὑστεραῖος πράσσω .
xenophon-history.anabasis 2.2.19
προϊούσης μέντοι τῆς νυκτὸς ταύτης καὶ τοῖς Ἕλλησι φόβος ἐμπίπτει , καὶ θόρυβος καὶ δοῦπος ἦν οἷον εἰκὸς φόβου ἐμπεσόντος γενέσθαι .
Lemmas: προέρχομαι μέντοι ὁ νύξ οὗτος καί ὁ Ἕλλην φόβος ἐμπίπτω , καί θόρυβος καί δοῦπος εἰμί οἷος ἔοικα φόβος ἐμπίπτω γίγνομαι .
xenophon-history.anabasis 2.2.20
Κλέαρχος δὲ Τολμίδην Ἠλεῖον , ὃν ἐτύγχανεν ἔχων παρʼ ἑαυτῷ κήρυκα ἄριστον τῶν τότε , ἀνειπεῖν ἐκέλευσε σιγὴν κηρύξαντα ὅτι προαγορεύουσιν οἱ ἄρχοντες , ὃς ἂν τὸν ἀφέντα τὸν ὄνον εἰς τὰ ὅπλα μηνύσῃ , ὅτι λήψεται μισθὸν τάλαντον .
Lemmas: Κλέαρχος δέ Τολμίδης Ἠλεῖος , ὅς τυγχάνω ἔχω παρά ἑαυτοῦ κῆρυξ ἀγαθός ὁ τότε , ἀναλέγω κελεύω σιγή κηρύσσω ὅτι προαγορεύω ὁ ἄρχων , ὅς ἄν ὁ ἀφίημι ὁ ὄνος εἰς ὁ ὅπλον μηνύω , ὅτι λαμβάνω μισθός τάλαντον .
xenophon-history.anabasis 2.2.21
ἐπεὶ δὲ ταῦτα ἐκηρύχθη , ἔγνωσαν οἱ στρατιῶται ὅτι κενὸς ὁ φόβος εἴη καὶ οἱ ἄρχοντες σῷοι . ἅμα δὲ ὄρθρῳ παρήγγειλεν ὁ Κλέαρχος εἰς τάξιν τὰ ὅπλα τίθεσθαι τοὺς Ἕλληνας ᾗπερ εἶχον ὅτε ἦν ἡ μάχη .
Lemmas: ἐπεί δέ οὗτος κηρύσσω , γιγνώσκω ὁ στρατιώτης ὅτι κενός ὁ φόβος εἰμί καί ὁ ἄρχων σῶς . ἅμα δέ ὄρθρος παραγγέλλω ὁ Κλέαρχος εἰς τάξις ὁ ὅπλον τίθημι ὁ Ἕλλην ᾗ ἔχω ὅτε εἰμί ὁ μάχη .
xenophon-history.anabasis 2.3.1
ὃ δὲ δὴ ἔγραψα ὅτι βασιλεὺς ἐξεπλάγη τῇ ἐφόδῳ , τῷδε δῆλον ἦν . τῇ μὲν γὰρ πρόσθεν ἡμέρᾳ πέμπων τὰ ὅπλα παραδιδόναι ἐκέλευε , τότε δὲ ἅμα ἡλίῳ ἀνατέλλοντι κήρυκας ἔπεμψε περὶ σπονδῶν .
Lemmas: ὁ δέ δή γράφω ὅτι βασιλεύς ἐκπλήσσω ὁ ἔφοδος , ὅδε δῆλος εἰμί . ὁ μέν γάρ πρόσθεν ἡμέρα πέμπω ὁ ὅπλον παραδίδωμι κελεύω , τότε δέ ἅμα ἥλιος ἀνατέλλω κῆρυξ πέμπω περί σπονδή .
xenophon-history.anabasis 2.3.2
οἱ δʼ ἐπεὶ ἦλθον πρὸς τοὺς προφύλακας , ἐζήτουν τοὺς ἄρχοντας . ἐπειδὴ δὲ ἀπήγγελλον οἱ προφύλακες , Κλέαρχος τυχὼν τότε τὰς τάξεις ἐπισκοπῶν εἶπε τοῖς προφύλαξι κελεύειν τοὺς κήρυκας περιμένειν ἄχρι ἂν σχολάσῃ .
Lemmas: ὁ δέ ἐπεί ἔρχομαι πρός ὁ πρόφυλαξ , ζητέω ὁ ἄρχων . ἐπειδή δέ ἀπαγγέλλω ὁ πρόφυλαξ , Κλέαρχος τυγχάνω τότε ὁ τάξις ἐπισκοπέω λέγω ὁ πρόφυλαξ κελεύω ὁ κῆρυξ περιμένω ἄχρι ἄν σχολάζω .